text:
Inkcazelo Ngokukhenketha Neeofisi Zethu
Siyakumema ukuba uze kubona iiofisinoomatshini bethu bokuprinta. Fumana iadresi namaxesha okukhenketha.
EMerika
Yenza Isicelo Sokukhenketha
Ngaphambi kokuba wenze amalungiselelo okukhenketha ukuya kwiofisi yaseMerika, nceda ufake isicelo sokukhenketha. Khetha kwezilinki zingezantsi, ukuze kwaziwe indawo oceba ukukhenkethela kuyo. Qaphela ukuba sinye kuphela isakhiwo onokukhenkethela kuso ngokukhululekileyo ngemini.
Kumele kufakwe izicelo ngaphambi kokuba nikhenkethele kwiiofisi zaseMerika, kungakhathaliseki inani labantu ohamba nabo.
Amaqela Angaphantsi Kwe-20
Amaqela Ayi-20 Okanye Ngaphezulu
Faka isicelo sokukhenkethela ePatterson, eWallkill okanye eWarwick.
Rhoxisa Ukukhenketha
Rhoxisa isicelo sokukhenketha kweqela kwi-intanethi.
EPatterson
100 Watchtower Dr. (2891 Route 22)
PATTERSON NY 12563
UNITED STATES
+1 845-306-1000
Unokukhenketha
Nceda ufake isicelo sokukhenketha esikwi-intanethi, ngaphambi kokuba wenze amalungiselelo okukhenketha.
NgoMvulo Ukuya Kutsho NgoLwesihlanu
Ngo-8:00 ukuya kutsho ngo-11:00 kusasa nango-1:00 ukuya kutsho ngo-4:00 emva kwemini
Kuthatha iiyure ezimbini
Umsebenzi Ophambili
Kwenziwa imifanekiso yoncwadi lwethu ibe kurekhodwa neevidiyo. Xa ukhenketha uva ngamagqabantshintshi ezikolo zeBhayibhile.
EWallkill
900 Red Mills Rd.
WALLKILL NY 12589
UNITED STATES
+1 845-744-6000
Unokukhenketha
Nceda ufake isicelo sokukhenketha esikwi-intanethi, ngaphambi kokuba wenze amalungiselelo okukhenketha.
NgoMvulo Ukuya Kutsho NgoLwesihlanu
Ngo-8:00 ukuya kutsho ngo-11:00 kusasa nango-1:00 ukuya kutsho ngo-4:00 emva kwemini
Kuthatha iiyure ezimbini
Umsebenzi Ophambili
Kuprintwa iincwadi zeBhayibhile ezingaphezu kwezigidi eziyi-25 nyaka ngamnye. Kuthunyelwa iincwadi ngeelwimi ezingaphezu kweziyi-360 kumasebe asehlabathini lonke nakumabandla amaNgqina kaYehova aseMerika eKhanada naseCaribbean angaphezu kwayi-15 000.
EWarwick
1 Kings Dr.
TUXEDO PARK NY 10987
UNITED STATES
+1 845-
Unokukhenkethela
Ukukhenkethela eWarwick kuza kuqala ngoMvulo, Aprili 3, 2017. Nceda ufake isicelo sokukhenketha esikwi-intanethi, ngaphambi kokuba wenze amalungiselelo okukhenketha.
NgoMvulo Ukuya Kutsho NgoLwesihlanu
Ngo-8:00 ukuya kutsho ngo-11:00 kusasa nango-1:00 ukuya kutsho ngo-4:00 emva kwemini.
(Ukubuka imiboniso ngaphandle komkhenkethisi)
Ngo-8:00 ukuya kutsho ngo-11:00 kusasa nango-1:00 ukuya kutsho ngo-4:00 emva kwemini.
(Ukukhenkethiswa)
Amagqabantshintshi
Ukuzibukela Imiboniso
IBhayibhile Negama LikaThixo. Imiboniso ineeBhayibhile ezingaqhelekanga ize ibonise nendlela igama likaThixo elagcinwa ngayo eZibhalweni phezu kwazo nje iinzame zokulisusa.Kule miboniso kukho nemifanekiso etshintshatshintshayo enezinye iiBhayibhile ezingaqhelekanga nezinye izinto ezinxulumene neBhayibhile.
Isizwana Segama LikaYehova. Le miboniso ibonisa nembali yamaNgqina KaYehova nelifa lawo lokukhonza uYehova.Kukho nemifanekiso nabantu ababalisa indlela uYehova aqhubeka ebakhokela, ebafundisa ibe elungelelanisa ngayo abantu bakhe ukuba benze ukuthanda kwakhe.
IKomkhulu Lehlabathi
—Ukholo Olunemisebenzi. Le miboniso ichaza umsebenzi owenziwa ziikomiti zeQumrhu Elilawulayo nendlela eziwanceda ngayo amaNgqina KaYehova ukuba alandele ukhokelo lweZibhalo lokuba ahlanganisane, enze abafundi nokuba afunde iincwadi zentlangano aze athandane.
Ukukhenkethiswa
Olu khenketho lwemizuzu eyi-20 lubonisa iinxalenye zeeOfisi/ISakhiwo Sendawo Yokuhlamba Iimpahla kumgangatho ongezantsi eWarwick.


c: text/html

text:
Ummangaliso Wendalo
“Akukho nto ibaluleke ebomini njengekhabhon,” itsho njalo incwadi ethi Nature’s Building Blocks. Ikhabhon iyakwazi ukudibana neminye imichiza eziindidi ezininzi eziye zafunyanwa okanye zenziwa kule mihla.
Njengoko kubonisiwe apha, iiathom zekhabhon ziyakwazi ukudibana zize zimile ngeendlela ezahlukeneyo, zibe ngamatsheyina, izazinge, oonxantathu, amacwecwe nemibhobho. Ngokwenene ikhabhon ngummangaliso wendalo!
IDAYIMANI
Iiathom zekhabhon zenza oonxantathu ababizwa ngokuba ziitetrahedrons, nto leyo eyenza idayimani iqine. Idayimani esulungekileyo yingqokelela yeeathom zekhabhon.
UMSIZI
Iiathom zekhabhon ezixineneyo ziyakwazi ukwahlukana zibe yimicwe enokwahlukaniswa ngokulula ngokungathi utyhila iphepha. Ngenxa yoku, umsizi uyakwazi ukuba yinto yokuqaba okanye udityaniswe ube ngumsizi wokubhala. *
IGRAPHENE
Lo ngumcwe weeathom zekhabhon ezinamacala amathandathu. IGraphene iqine ngaphezu kwentsimbi. Umsizi wento yokubhala unokuba neeathom zegraphene ezingumcwe omnye okanye emininzi.
IFULLERENE
Olu hlobo lwekhabhon lumile okweebhola ezincinane ezidityaniswe yimibhobho ebizwa ngokuba ziinanotubes. Zilinganiswa ngeemitha ezincinane kakhulu (nanometers).
IZINTO EZIPHILAYO
Iiseli ezikwizityalo, kwizilwanyana nasebantwini zenziwe ngeenxalenye zekhabhon
“Iimpawu zakhe [uThixo] ezingabonakaliyo ziqondeka ngezinto ezenziweyo.”
^ isiqe. 7 Bona inqaku elithi “Khanindiboleke Ipensile?” KuVukani! kaJulayi 2007.

robotstxt: allowed

filter: keep


text:
Ngaba Uziva Uphoxiwe NguThixo?
“KUTHENI uThixo evumela le nto yenzeke kum?” Lo ngumbuzo owawukhathaza uSidnei oneminyaka eyi-24 waseBrazil. Wakhubazeka kangangokuba kwafuneka ahambe ngesitulo esinamavili emva kokuba enzakele edlala umtyibilizi.
Intlungu ebangelwa kukwenzakala engozini, kukugula, kukuswelekelwa ngumntu omthandayo, yintlekele yemvelo okanye imfazwe yenza kube lula ukuba abantu bazive bephoxiwe nguThixo. Asiyonto ingaqhelekanga leyo. Usolusapho uYobhi wamandulo wehlelwa yintlungu emva kwenye. Ngempazamo, watyhola uThixo esithi: “Ndikhalela uncedo kuwe, kodwa akundiphenduli; Ndimile, ukuze uzibonise unikela ingqalelo kum. Uyazitshintsha ukuze ukhohlakale kum; Ngamandla esandla sakho ephela uba nenzondo kum.”—Yobhi 30:20, 21.
UYobhi wayengazi ukuba ukhohlakalelwe ngubani, engazi nokuba kutheni inguye okule ntlungu, nokuba kutheni ivunyelwe yenzeke. Okuvuyisayo kukuba iBhayibhile iyayiphendula yonke le mibuzo, ibe isixelela nento esimele siyenze.
NGABA UTHIXO WASIDALELA INKXWALEKO?
IBhayibhile ithi ngoThixo: “Ugqibelele umsebenzi wakhe, ngokuba zonke iindlela zakhe zisesikweni. NguThixo wentembeko, tu ubugqwetha; Lilungisa yaye uthe tye yena.” (Duteronomi 32:4) Ukuba kunjalo, ngaba uThixo ‘olilungisa nothe tye’ ebenokudala abantu aze abakhohlakalele, abavise intlungu kuba nje esithi uyabohlwaya okanye uyabahlambulula?
Ngokwahlukileyo koko, iBhayibhile isixelela ukuba: “Makungabikho nabani na, xa esesilingweni othi: ‘Ndilingwa nguThixo.’ Kuba uThixo akanakulingwa ngezinto ezimbi yaye naye akalingi namnye.” (Yakobi 1:13) Eyona nto siyivayo eBhayibhileni kukuba uThixo wabadala befezekile abantu. Wanika uAdam noEva ikhaya elihle nayo yonke into enokudingwa ngumntu, waza wabanika nomsebenzi owanelisayo. Wathi kubo, “Qhamani, nande, niwuzalise umhlaba nize niwoyise.” Kuyacaca ukuba kwakungekho nto yayinokubenza bazive bephoxiwe nguThixo.—Genesis 1:28.
Namhlanje izinto azimntaka Ngqika. Eyona nto iboniswa yimbali kukuba uya usenyuka umnqantsa. Ayinyaniso amazwi athi: “Yonke indalo iyagcuma kwaye isentlungwini de kube ngoku.” (Roma 8:22) Konakala phi?
KUTHENI ABANTU BEGCUMA ZIINTLUNGU?
Ukuze siyiqonde kakuhle le nyewe, simele sibuyel’ endulo, apho yaqala khona. Bekhohliswa yingelosi engumvukeli eyabizwa ngokuba nguSathana uMtyholi kamva, uAdam noEva banyhasha imigaqo eyayibekwe nguThixo yokulungileyo nokubi eyayimelwa ngumyalelo wokungatyi kumthi “wokwazi okulungileyo nokubi.” UMtyholi watyhola uThixo ngokuba lixoki xa waxelela uEva ukuba babengazi kufa xa betyile kuloo mthi. Wamtyhola nangokuba uvimba izidalwa zakhe ilungelo lokuzigqibela ukuba yintoni elungileyo nengalunganga. (Genesis 2:17; 3:1-6) Lilonke, uSathana wayesithi abantu bangonwaba gqitha xa bengenakulawulwa nguThixo. Zonke ezi zityholo zashiya kujinga umbuzo onobuzaza othi, Ngaba uThixo uyakufanalekela ukulawula?
UMtyholi waphakamisa nesinye isityholo. Wathi abantu bamkhonza uThixo kuba befuna amaqithiqithi. Wathi ngendoda ethembekileyo uYobhi: “Ngaba wena akumbiyelanga yena nendlu yakhe nayo yonke into anayo macala onke? . . . Kodwa, ngokwahlukileyo koko, khawuncede wolule isandla sakho, uchukumise yonke into anayo uze ubone enoba akayi kukuqalekisa ebusweni bakho na.” (Yobhi 1:10, 11) Nakuba uSathana wayethetha ngoYobhi kule vesi, amazwi akhe ayequka uluntu luphela.
INDLELA UTHIXO AZIPHENDULA NGAYO EZI ZITYHOLO
Yeyiphi eyona ndlela yokusingatha le nyewe inobuzaza ize ingaphinde ivele? UThixo onobulumko obugqibeleleyo weza nendlela ephum’ izandla yokuyisingatha, indlela engenakushiya namnye eziva ephoxekile. (Roma 11:33) Wagqiba kwelokuba abavumele abantu bazilawule kangangexesha elithile ukuze kucace ukuba ngubani okufanelekelayo ukulawula.
Imeko yabantu emaxongo emhlabeni ibubungqina obungenakuphikiswa bokuba ulawulo lwabantu lusilele ngokulusizi. Oorhulumente abohlulekanga nje ekuziseni uxolo, ukhuseleko, nolonwabo kuphela, baye bonakalisa nomhlaba ngendlela engathethekiyo. Oku kungqina indlela ayinyaniso ngayo amazwi eBhayibhile athi: “Asikokomntu ohambayo ukwalathisa inyathelo lakhe.” (Yeremiya 10:23) Lulawulo lukaThixo kuphela olunokuzisela abantu uxolo, ulonwabo nempumelelo ehlala ihleli, kuba wabadala enaloo njongo kakade kwasekuqaleni.—Isaya 45:18.
UThixo uza kuzizalisekisa njani ezi zithembiso? Khumbula kaloku ukuba uYesu wathi: “Mabufike ubukumkani bakho. Makwenzeke ukuthanda kwakho nasemhlabeni, njengasezulwini.” (Mateyu 6:10) NgoBukumkani bakhe, uThixo uza kuyiphelisa yonke le nkxwaleko bakuyo abantu ngexesha elifanelekileyo. (Daniyeli 2:44) Ngelo xesha kuya kuba ngathi uthetha intsomi xa uthetha ngendlala, izifo nokufa. Ithi iBhayibhile ngabo bangathathi ntweni, uThixo uza “kumhlangula lowo ulihlwempu ukhalela uncedo.” (INdumiso 72:12-14) Ibe ithi ngabagulayo: “Akakho ummi wakhona oya kuthi: ‘Ndiyagula.’” (Isaya 33:24) UYesu uthi ngabo bafileyo basenkumbulweni kaThixo: “Liyeza ilixa ekuya kuthi ngalo bonke abo bakumangcwaba enkumbulo balive ilizwi lakhe baze baphume.” (Yohane 5:28, 29) Zitsho kuthi ngco entliziyweni ezi zithembiso!
UKWAHLUKANA NOKUPHOXEKA
Emva kweminyaka eyi-17 enzakele uSidnei ekuthethwe ngaye ekuqaleni wathi: “Nangona ndingazange ndimtyhole uYehova uThixo ngesihelegu esandehlelayo, kodwa ndiyavuma ukuba ndavakalelwa kukuba undiphoxile. Ngezinye iintsuku xa ndicinga ngokukhubazeka kwam, ndiye ndizive ndiphantsi, ndide ndilile nokulila. Kodwa iBhayibhile iye yandinceda ndazi ukuba, ingozi eyandehlelayo yayingesiso isohlwayo sivela kuThixo. Njengokuba iBhayibhile isitsho, abantu ‘behlelwa lixesha nasisihlo esingenakubonwa kwangaphambili.’ Ukuthandaza nokufunda izibhalo ezindomelezayo kuye kwandinceda ndasondela ngakumbi kuThixo ndaza ndahlala ndonwabile.”—INtshumayeli 9:11; INdumiso 145:18; 2 Korinte 4:8, 9, 16.
Ukuhlala sikhumbula isizathu sokuba uThixo evumele ezi nkxwaleko, nokuba kungekudala uza kusihlangula kule meko kusinceda singavakalelwa kukuba uye wasiphoxa nangayiphi na indlela. Siqinisekiswa ukuba “ungumvuzi wabo bamfuna ngenyameko.” Akukho namnye othembele kuye nakuNyana wakhe oya kuphoxeka.—Hebhere 11:6; Roma 10:11.
Funda Okungakumbi
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Ekuphumeni kukaYesu etempileni, abafundi bakhe basondela ukuze bambonise izakhiwo zetempile.+
2 Wasabela ngokuthi kubo: “Aniziboni na zonke ezi zinto? Inene ndithi kuni, Akuyi kusala litye phezu kwelitye apha elingayi kudilizwa.”+
3 Ngoxa wayehleli kwiNtaba yemiNquma, abafundi baya kuye ngasese, besithi: “Sixelele, Ziya kubakho nini na ezi zinto, kwaye uya kuba yintoni na umqondiso wobukho+ bakho nowokupheliswa kwenkqubo yezinto?”+
4 Kwaye ekuphenduleni uYesu wathi kubo: “Lumkani kungabikho bani unilahlekisayo;+
5 kuba abaninzi baya kuza egameni lam, besithi, ‘NdinguKristu,’ yaye baya kulahlekisa abaninzi.+
6 Niza kuva ngeemfazwe neengxelo zeemfazwe; qinisekani ukuba aninkwantyi. Kuba ezi zinto zimele zenzeke, kodwa isiphelo asikabikho.+
7 “Kuba uhlanga luya kuvukelana nohlanga+ nobukumkani buvukelane nobukumkani,+ yaye kuya kubakho ukunqongophala kokutya+ neenyikima zomhlaba+ kwiindawo ngeendawo.
8 Zonke ezi zinto zikukuqala kwenimba.
9 “Baya kwandula ke abantu baninikele ekubandezelweni,+ banibulale,+ nithiywe+ ziintlanga zonke ngenxa yegama lam.+
10 Kanjalo, abaninzi baya kukhutyekiswa,+ bangcatshane, bathiyane.+
11 Kuya kuvela abaprofeti bobuxoki+ abaninzi baze balahlekise abaninzi;+
12 yaye ngenxa yokwanda kokuchas’ umthetho+ luya kuphola uthando lwabaninzi.+
13 Kodwa lowo unyamezele+ kwada kwasekupheleni uya kusindiswa.+
14 Kwaye ezi ndaba zilungileyo+ zobukumkani+ ziya kushunyayelwa kuwo wonke umhlaba omiweyo kube bubungqina kuzo zonke iintlanga;+ kwandule ke kufike ukuphela.+
15 “Ngoko ke, xa nibona into elizothe ebangela isiphanziso,+ njengoko kwathethwa ngayo ngomprofeti uDaniyeli, imi kwindawo engcwele,+ (ofundayo makaqiqe,)
16 mabandule abo bakwelakwaYuda basabele+ ezintabeni.
17 Umntu ophezu kwendlu makangehli aye kuthabatha iimpahla endlwini yakhe;
18 umntu osentsimini makangabuyeli endlwini aye kuthabatha isambatho sakhe sangaphezulu.
19 Yeha abafazi abamithiyo nabanyisa iintsana ngaloo mihla!+
20 Hlalani nithandazela ukuba intsabo yenu ingabi sebusika, okanye ngomhla wesabatha;
21 kuba ngelo xesha kuya kubakho imbandezelo enkulu+ ekungazange kubekho injengayo ukususela ekuqaleni kwehlabathi de kube ngoku,+ nekungasayi kubakho injengayo kwakhona.
22 Enyanisweni, ngaphandle kokuba loo mihla inqunyulwe, bekungayi kubakho nyama isindayo; kodwa ngenxa yabanyuliweyo+ loo mihla iya kunqunyulwa.+
23 “Ngoko ukuba nabani na uthi kuni, ‘Khangelani! Nanku uKRISTU,’+ okanye, ‘Nankuya!’ ningakukholelwa oko.+
24 Kuba kuya kuvela ooKristu bobuxoki+ nabaprofeti bobuxoki+ yaye baya kunika imiqondiso emikhulu+ nemimangaliso ukuze balahlekise, ukuba kunokwenzeka, kwanabo banyuliweyo.+
25 Khangelani! ndinilumkise kwangaphambili.+
26 Ngoko ke, ukuba abantu bathi kuni, ‘Khangelani! Usentlango,’ musani ukuphuma; ‘Khangelani! Usemagumbini angaphakathi,’ ningakukholelwa oko.+
27 Kuba kanye njengokuba umbane+ uphuma kwimimandla yasempumalanga uze ukhanye ukufikelela kwimimandla yasentshonalanga, buya kuba njalo nobukho+ boNyana womntu.
28 Naphi na apho kukho isidumbu, ziya kuhlanganisana ndawonye+ apho iinkozi.+
29 “Ngoko nangoko emva kwembandezelo yaloo mihla ilanga liya kwenziwa mnyama,+ nenyanga+ ayiyi kunika ukukhanya kwayo, yaye kuya kuwa iinkwenkwezi ezulwini, namandla amazulu aya kugungqiswa.+
30 Uya kwandula ke umqondiso woNyana womntu+ ubonakale ezulwini, zandule zonke izizwe zomhlaba zizimbambazele zisenza isijwili,+ yaye ziya kumbona uNyana womntu esiza esemafini ezulu enamandla nobuqaqawuli obukhulu.+
31 Yaye uya kuthumela iingelosi zakhe zinesandi esikhulu sexilongo,+ zihlanganisele ndawonye abo banyuliweyo+ bakhe bevela koomoya abane,+ ukusuka kwesinye isiphelo samazulu ukusa kwesinye isiphelo sawo.
32 “Ke kaloku fundani kuwo umkhiwane le ngongoma njengomzekeliso: Kwakamsinya nje lakuba isetyana lawo lithamba lize livelise amagqabi, niyazi ukuba ihlobo likufuphi.+
33 Ngokunjalo nani, xa nibona zonke ezi zinto, yazini ukuba ukufuphi eminyango.+
34 Inene ndithi kuni asisayi kudlula esi sizukulwana+ zingadanga zenzeke zonke ezi zinto.
35 Liya kudlula izulu nomhlaba,+ kodwa amazwi am akayi kuze adlule.+
36 “Akukho bani uwaziyo loo mhla nelo lixa,+ azazi neengelosi zamazulu engazi noNyana, kodwa nguBawo kuphela.+
37 Kuba kanye njengokuba yayinjalo imihla kaNowa,+ buya kuba njalo ubukho boNyana womntu.+
38 Kuba njengokuba babenjalo ngaloo mihla yangaphambi komkhukula, besidla, besela, amadoda etshata namabhinqa etshatiswa, de kwaba yimini awangena ngayo uNowa+ emkhombeni;+
39 kwaye abazange banikele ngqalelo de wafika umkhukula waza wabatshayela bonke,+ nobukho boNyana womntu buya kuba njalo.
40 Ngoko amadoda amabini aya kube esentsimini: enye iya kuthatyathwa ize enye ishiywe;
41 abafazi ababini baya kube besila elityeni lokuguba:+ omnye uya kuthatyathwa kwaye omnye uya kushiywa.+
42 Ngoko ke, hlalani nilindile, ngenxa yokuba aniwazi umhla eza ngawo iNkosi yenu.+
43 “Kodwa yazini nto inye, ukuba umnini-ndlu ebesazi ukuba isela liza ngawuphi na umlindo,+ ebeya kuhlala ephaphile aze angavumi ukuba indlu yakhe iqhekezwe.
44 Ngenxa yoku nani hlalani nilungile,+ kuba uNyana womntu uza ngelixa eningacinganga ukuba lilo.
45 “Ngubani ngokwenene olikhoboka elithembekileyo neliyingqondi+ ethe inkosi yalo yalimisela phezu kwempahla yendlu yayo, ukuze liyinike ukutya kwayo ngexesha elifanelekileyo?+
46 Linoyolo+ elo khoboka ukuba inkosi yalo yakufika ilifumana lisenjenjalo!
47 Inene ndithi kuni, Iya kulimisela phezu kwayo yonke impahla yayo.+
48 “Kodwa ukuba elo khoboka linobubi lingakhe lithi entliziyweni yalo,+ ‘Inkosi yam iyalibala,’+
49 lize liqale ukubetha amakhoboka angamadlelane alo yaye lidle lize lisele namanxila aziwayo,
50 inkosi yelo khoboka iya kuza ngemini elingayilindelanga nangelixa+ elingalaziyo,
51 kwaye iya kulohlwaya ngokona kuqatha+ kakhulu ize ilabele nabahanahanisi. Apho kuya kubakho ukulila nokutshixiza kwamazinyo alo.+
Yithumele
Yithumele
Mateyu 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba Yinjongo KaThixo Le?
UNGAFUNDA naliphi na iphephandaba. Ungabukela umabonwakude okanye uphulaphule unomathotholo. Zininzi iingxelo zolwaphulo-mthetho, iimfazwe nobunqolobi! Cinga ngezinto ezikuxhalabisayo. Usenokuba uxhalatyiswa kukugula okanye kukufelwa ngumntu omthandayo. Usenokuba uvakalelwa njengendoda elungileyo uYobhi eyathi ‘yanele yinkxwaleko.’—Yobhi 10:15.
Khawuzibuze:
Ngaba yinjongo kaThixo ukuba siphile ngale ndlela?
Yintoni enokundinceda ndihlangabezane neengxaki endinazo?
Ngaba likho ithemba lokuba kuya kuze kubekho uxolo emhlabeni?
IBhayibhile iyiphendula ngendlela eyanelisayo le mibuzo.
IBHAYIBHILE IFUNDISA UKUBA UTHIXO UZA KWENZA EZI NGUQULELO ZILANDELAYO EMHLABENI.
“Uya kuzisula zonke iinyembezi emehlweni abo, kungabi sabakho kufa, kungabi sabakho kuzila nakukhala nantlungu kwakhona.”—ISityhilelo 21:4.
“Isiqhwala siya kutsiba njengexhama.”—Isaya 35:6
“Aya kuvulwa amehlo eemfama.”—Isaya 35:5
‘Bonke abo bakumangcwaba enkumbulo baya kuphuma.’—Yohane 5:28, 29.
“Akakho ummi wakhona oya kuthi: “Ndiyagula.’”—Isaya 33:24.
“Kuya kubakho ukudla okuziinkozo okuninzi emhlabeni.”—INdumiso 72:16.
ZUZA KOKO KUFUNDISWA YIBHAYIBHILE
Musa ukukubetha ngoyaba oko kuchazwe kumaphepha angaphambili ngokusuka nje uthi ‘Yintsom’ emini leyo.’ UThixo uthembise ukuba uza kukwenza oku, yaye iBhayibhile iyasichazela indlela aza kukwenza ngayo.
Kodwa iBhayibhile ayaneli nje ngokusichazela kuphela ngoko kuza kwenzeka kwixesha elizayo. Ingakunceda ukuba ubunandiphe ngokwenene ubomi bakho nangoku. Cinga nje ngezinto ezikuxhalabisayo nezikukhathazayo. Mhlawumbi ziquka ukungabi namali, iingxaki zentsapho, ukukhathazwa yimpilo, okanye ukufelwa ngumntu omthandayo. IBhayibhile inokukunceda kwiingxaki ojamelene nazo namhlanje, ize ikuphendulele nemibuzo enjengale:
Kutheni sibandezeleka?
Sinokujamelana njani namaxhala obomi?
Singalufumana njani ulonwabo entsatsheni yethu?
Kwenzeka ntoni kuthi xa sisifa?
Ngaba siya kuze sibabone kwakhona abantu abafileyo esibathandayo?
Sinokuqiniseka njani ukuba uThixo uza kukwenza oko akuthembisileyo kwikamva?
Ukufunda kwakho le ncwadi kubonisa ukuba unomdla wokwazi oko kufundiswa yiBhayibhile. Le ncwadi iza kukunceda. Uya kuphawula ukuba iziqendu zinemibuzo esemazantsi kwephepha. Izigidi zabantu ziyithanda gqitha inkqubo yamaNgqina kaYehova yokusebenzisa imibuzo neempendulo xa efundisisa iBhayibhile kunye nazo. Siyathemba ukuba nawe uza kuyithanda. Sikunqwenelela intsikelelo kaThixo njengoko uzaliswa yimincili yokufunda oko iBhayibhile ikufundisayo ngokwenene!
Funda Okungakumbi
Yintoni Eyenziwayo Xa Kufundwa IBhayibhile?
Ehlabathini lonke, amaNgqina kaYehova anceda abantu ngokubafundisa iBhayibhile. Bukela indlela abenza ngayo.


text:
Iindlela Zonyango Ezingatofeli Igazi
NGOMEYI 20-22, 2011 iingcali ezaziwayo ezivela kumazwe angaphezu kwama-40 zahlanganisa eMoscow kwiNkongolo Yeminyaka Engama-60 Yezizwe Ngezizwe yoMbutho waseYurophu Wotyando Lwentliziyo. Intatheli kamabonwakude eRashiya yathi: “Koogqirha, le nkongolo ibaluleke njengemidlalo yeeOlimpiki kwiimbaleki.”
Into eyatsal’ umdla wabaninzi zontathu ezo ntsuku yaba liqonga ekwakufumaneka kulo inkcazelo ngeendlela zonyango ezingatofeli igazi. Kweli qonga kwakukho amalungu eSebe Lenkcazelo Yezibhedlele lamaNgqina kaYehova (HIS). Apho oogqirha babevuyiswa kukufumana amakhulu eencwadi, iiDVD namanqaku anenkcazelo yezonyango ngalo mbandela ubalulekileyo. Eyona nto babeyifuna ngamandla yividiyo ethi, Transfusion-Alternative Strategies—Simple, Safe, Effective. *
Oogqirha abaninzi ababeze kwelo qonga bavuma ngamxhelo-mnye ukuba igazi limele lilondolozwe xa kusenziwa utyando. Omnye ugqirha wentliziyo waseItali owayethetha kuloo nkongolo wathi uwazi kakuhle amaNgqina kaYehova yaye uye watyanda ngempumelelo iintliziyo zamaNgqina amalunga nama-70 ngaphandle kokutofela igazi. Wakhankanya nento yokuba ukungatofeli igazi sele kulisiko kwikliniki yakhe. Unjingalwazi weDeutsches Herzzentrum eBerlin (German Heart Institute Berlin) wathabatha iiDVD ezimbini eyakhe neyomnye ugqirha asebenza naye. Waxelela abantu ababelapho ukuba wayesandul’ ukwenza utyando olungatofel’ igazi kumntwana onobunzima obuziikhilogram ezi-2, 5; yaye ikliniki yakhe yenze olo tyando nakubantwana abanobunzima obungaphantsi kobo.
Kwisithuba senyanga emva kwalo nkongolo yaseMoscow, oogqirha abavela kumazwe ahlukeneyo baya kwinkomfa yeSine yaseBelomorsk Yongcelele Zokuthomalalisa Iintlungu Nonyango Olungxamisekileyo kwiNgingqi yoMntla-ntshona weRashiya, kwisixeko saseArkhangel’sk. ISebe Lenkcazelo Yezibhedlele (HIS) laphinda lamisa iqonga apho laza laphumelela gqitha nakwesi isihlandlo. Esakubona inkcazelo eyayilapho, omnye ugqirha waseSt. Petersburg wathi, “Yile nto kanye siyifunayo!” Wathi ibuhlungu gqitha into yokuba oogxa bakhe besatofela igazi kwizigulana ezitshileyo kuba nje isiqhelo sisoyisa ingqondo. Wongeza wathi: “Inkcazelo yenu iza kuba luncedo kwinkomfa ecetywayo eSt. Petersburg kwindlela yokunyanga abatshileyo.”
Ehlabathini jikelele, bayanda oogqirha abazibonayo iingenelo zonyango notyando olungatofeli igazi. Kusafuneka silinde ukuze sibone enoba le nkqubo ayinakumiselwa njengeyona ndlela yokunyanga ehlabathini jikelele kusini na ngenye imini.
^ isiqe. 3 Iveliswe ngamaNgqina kaYehova.


text:
EZISEMATHENI
KwiiPhilippines
Amaxhoba ENkanyamba Anezindlu Ezintsha
AmaNgqina kaYehova aqalisa umsebenzi omkhulu wokwakha izindlu ezimalunga neziyi-750 ezibhodlozwe yiNkanyamba uHaiyan.
INKCAZELO EYONGEZELELEKILEYO: AmaNgqina KaYehova Alungiselela Ukunceda Emva KweSitshingitshane Esikhulu UHaiyan
Kunikelwa uncedo kwiiPhilippines. Olu ncedo luquka amavolontiya kunye nezinto zokunceda ezingaphezu kweetoni eziyi-190.
INkanyamba Enkulu UHaiyan Intlitha UMbindi WePhilippines
Inkanyamba enkulu ibulele abantu abaninzi yaza yonakalisa namakhaya abantu. AmaNgqina kaYehova asebenzisana namagunya asekuhlaleni ukuze ancede ngexesha lentlekele.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Wahlabela mgama uYehova ethetha kuMoses, esithi:
2 “Bayalele oonyana bakaSirayeli ukuba bakuzisele ioli esulungekileyo yeminquma, engqushiweyo, yesikhanyiso,+ ukuze sihlale sikhanyisile rhoqo isibane.+
3 Ngaphandle kwekhuselo leSingqino ententeni yokuhlangana wosimisa ngolungelelwano rhoqo uAron phambi koYehova kususela ngokuhlwa kude kube sekuseni. Yoba ngummiselo wenu lowo ezizukulwaneni zenu kuse kwixesha elingenammiselo.
4 Wozimisa ngolungelelwano rhoqo izibane+ esiphathweni sezibane+ segolide esulungekileyo phambi koYehova.+
5 “Uze uthabathe umgubo ocolekileyo, uwubhake ube ngamaqebengwana abusazinge alishumi elinesibini. Iqebengwana ngalinye elibusazinge libe zizahlulo ezibini zesishumi se-efa.
6 Uze uwabeke abe yimikrozo emibini, abe mathandathu mkrozweni mnye,+ etafileni yegolide esulungekileyo ephambi koYehova.+
7 Yaye umele ubeke intlaka yokuqhumisa phezu komkrozo ngamnye, ibe sisonka sesikhumbuzo eso,+ umnikelo wasemlilweni kuYehova.
8 Wohlala esimisa rhoqo ngolungelelwano phambi koYehova ngemihla yonke yesabatha.+ Yoba ngumnqophiso wexesha elingenammiselo lowo koonyana bakaSirayeli.
9 Soba sesika-Aron noonyana bakhe,+ yaye bamele basidlele endaweni engcwele,+ kuba siyeyona nto ingcwele kuye evela emnikelweni wasemlilweni kaYehova, njengommiselo wexesha elingenammiselo.”
10 Ke kaloku unyana womfazi ongumSirayeli, obengunyana wendoda engumYiputa,+ waya phakathi koonyana bakaSirayeli, wasuka lo nyana womSirayelikazi wasukuzana+ enkampini kunye nendoda engumSirayeli.
11 Unyana lowo womfazi ongumSirayeli wathetha kakubi ngalo iGama+ waza waliqalekisa.+ Bamzisa ke kuMoses.+ Kwenzeka ke ukuba, libe igama likanina lalinguShelomiti, intombi kaDibri wesizwe sakwaDan.
12 Bamfaka eluvalelweni+ ade uYehova avakalise ngokuqondakalayo into emayenziwe ngaye.+
13 Wathetha uYehova kuMoses, esithi:
14 “Mkhupheleni ngaphandle kwenkampu lowo uqalekisileyo;+ yaye bonke abo bamvileyo bamele babeke izandla zabo+ entlokweni yakhe, ize imgibisele ngamatye indibano iphela.+
15 Uze uthethe koonyana bakaSirayeli, uthi, ‘Ukuba uthe nawuphi na umntu waqalekisa uThixo wakhe, wophendula ngesono sakhe.
16 Ngoko othetha kakubi ngegama likaYehova makabulawe afe.+ Indibano iphela yomgibisela ngamatye. Umphambukeli kwanoyinzalelwane yenu othe wathetha kakubi ngalo iGama makabulawe.+
17 “‘Ukuba umntu uthe wabetha waza wabulala nawuphi na umphefumlo ongumntu, makabulawe afe.+
18 Obetha abulale umphefumlo wesilwanyana, ufanele awubuyekeze, umphefumlo ngomphefumlo.+
19 Umntu xa athe wasenzakalisa isinxulumani sakhe, kanye njengoko enze ngako yena, makwenziwe njalo nakuye.+
20 Ukwaphulwa ngokwaphulwa, iliso ngeliso, izinyo ngezinyo; njengoko amenzakalisileyo umntu, makwenziwe njalo nakuye.+
21 Obethe isilo wasibulala+ ufanele asibuyekeze,+ kodwa yena obethe umntu waza wambulala ufanele abulawe.+
22 “‘Masibe sinye isigwebo senu. Esomphambukeli masifane nesalowo uyinzalelwane,+ ngokuba ndinguYehova uThixo wenu.’”+
23 Emva koko uMoses wathetha koonyana bakaSirayeli, bamkhuphela ngaphandle kwenkampu lowo uqalekisileyo, baza bamgibisela ngamatye.+ Ngako oko benza oonyana bakaSirayeli kanye njengoko uYehova wamyalelayo uMoses.
Yithumele
Yithumele
Levitikus 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=3&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali 71: UThixo Uthembisa Iparadesi
LO NGUMFANEKISO weparadesi ekusenokwenzeka ukuba uThixo wayibonisa umprofeti wakhe uIsaya. UIsaya waphila kwisithuba nje esifutshane emva koYona.
Igama elithi iparadesi lithetha “umyezo” okanye “ipaki.” Ngaba oku kukukhumbuza ngento osele uyibonile kule ncwadi? Ifana nomyezo omhle uYehova uThixo awayewenzele uAdam noEva, akunjalo? Kodwa ngaba umhlaba uya kuze ube yiparadesi wonke?
UYehova waxelela umprofeti wakhe uIsaya ukuba abhale ngeparadesi entsha ezayo yabantu bakaThixo. Wathi: ‘Iingcuka nezimvu ziya kuhlala kunye ngoxolo. Amathole eenkomo neengonyama ezintsha ziya kudla ndawonye yaye ziya kunyanyekelwa ngabantwana abancinane. Kwanosana alusayi kwenzakaliswa ukuba ludlala kufuphi nenyoka enobuhlungu.’
‘Le nto ayinakuze yenzeke,’ abaninzi basenokutsho. ‘Bekusoloko kukho iingxaki emhlabeni yaye ziya kusoloko zikho.’ Kodwa khawucinge ngale nto: UThixo wabanika ikhaya elinjani uAdam noEva?
UThixo wabeka uAdam noEva eparadesi. Kungenxa yokuba bengazange bamthobele uThixo le nto baphulukanayo nekhaya labo elihle, baluphala baza bafa. UThixo uthembisa ukuba uya kunika abantu abamthandayo ezo zinto uAdam noEva baphulukana nazo.
Kwiparadesi entsha ezayo akukho nto iya kwenzakalisa okanye itshabalalise. Kuya kubakho uxolo olugqibeleleyo. Bonke abantu baya kuba sempilweni naselonwabeni. Kuya kuba njengokuba uThixo wayefuna kube njalo ekuqaleni. Kodwa siza kufunda kamva ngendlela uThixo aya kukwenza ngayo oku.
Isaya 11:6-9; ISityhilelo 21:3, 4.
Imibuzo
- Yayingubani uIsaya, wayephila kweliphi ixesha, yaye uYehova wambonisa ntoni?
- Igama elithi “paradesi” lithetha ntoni, yaye likukhumbuza ngantoni?
- UYehova wathi uIsaya makabhale ntoni ngokuphathelele iParadesi entsha?
- Kwakutheni ukuze uAdam noEva baphulukane nekhaya labo elihle?
- UYehova ubathembisa ntoni abo bamthandayo?
Imibuzo eyongezelelekileyo
- Funda uIsaya 11:6-9.
ILizwi likaThixo liluchaza njani uxolo oluya kubakho phakathi kwezilwanyana nabantu? (INdu. 148:10, 13; Isa. 65:25; Hez. 34:25)
Amazwi kaIsaya azaliseka njani ngokomoya namhlanje kubantu bakaYehova? (Roma 12:2; Efe. 4:23, 24)
Ngubani ofanele adunyiswe ngokutshintsha kwabantu ubuntu babo ngoku nakwihlabathi elitsha likaThixo? (Isa. 48:17, 18; Gal. 5:22, 23; Fil. 4:7)
- Funda iSityhilelo 21:3, 4.
IZibhalo zibonisa njani ukuba ukuhlala nabantu kukaThixo kuthetha ukuba ukho ngokungabonakaliyo, akakho ngokoqobo apha emhlabeni? (Lev. 26:11, 12; 2 Kron. 6:18; Isa. 66:1; ISityhi. 21:2, 3, 22-24)
Luhlobo olunjani lweenyembezi, neentlungu oluya kupheliswa? (Luka 8:49-52; Roma 8:21, 22; ISityhi. 21:4)


text:
Sinokuhlala Njani ‘Sinesimo Sengqondo Sokulinda’?
Sinokuhlala Njani ‘Sinesimo Sengqondo Sokulinda’?
‘Ndiza kubonisa isimo sengqondo sokulinda.’
1. Yintoni enokusenza siphelelwe ngumonde?
UKUMISELWA koBukumkani bukaMesiya ngo-1914, kwaye kwathetha ukuba zibaliwe iintsuku zale nkqubo kaSathana. Ngenxa yemfazwe eyaliwa ezulwini, uYesu wamphosela phantsi emhlabeni uMtyholi needemon zakhe. (Funda iSityhilelo 12:
2. Yiyiphi imibuzo eza kuphendulwa leli nqaku?
2 Ukungabi namonde kunokuba yingozi, kuba kunokusenza sidyuduzele. Yintoni enokusinceda sihlale sinesimo sengqondo sokulinda? Siza kuncedwa leli nqaku kuba liza kusiphendula kule mibuzo. (1) Yintoni esinokuyifunda ngokuba nomonde kumzekelo womprofeti uMika? (2) Ziziphi iziganeko esiza kusibona ngazo isiphelo sale nkqubo? (3) Singawubonisa njani umbulelo ngokuba nomonde kukaYehova?
SIFUNDA NTONI KUMZEKELO KAMIKA?
3. Yayinjani imeko kwaSirayeli ngomhla kaMika?
3 Funda uMika 7:2-6. Umprofeti kaYehova uMika wazibonela ngokwakhe ukuphela kolwalamano lwamaSirayeli noThixo de imeko yamandundu ngakumbi xa kwakulawula uKumkani uAhazi ongendawo. UMika ufanisa amaSirayeli angathembekanga ‘nekhakakhaka’ kunye ‘nothango lwameva.’ Kanye njengokuba ikhakakhaka okanye uthango lwameva lumenzakalisa nabani na ohamba kulo, loo maSirayeli onakeleyo ayemonakalisa nabani na onento yokwenza nawo. Le meko yaba mandundu kangangokuba oku konakala kwangena nasezintsatsheni. Eqonda ukuba loo meko yayingaphaya kwamandla akhe, uMika waphalaza imbilini yakhe kuYehova. Emva koko walindela ngomonde kuThixo. UMika wayeqinisekile ukuba uYehova uza kuyilungisa loo meko ngexesha lakhe elifanelekileyo.
4. Bubuphi ubunzima esijamelana nabo?
4 NjengoMika, nathi siphila phakathi kwabantu abazingcayo. Abaninzi ‘abanambulelo, abanyanisekanga, abanawo umsa wemvelo.’ (2 Tim. 3:2, 3) Siye sikhathazeke gqitha xa abo sisebenza nabo, esifunda nabo kunye nabamelwane bethu bengenaxesha lomnye umntu. Noko ke, abanye abakhonzi bakaThixo bajamelene neengxaki ezingakumbi. UYesu wathi abalandeli bakhe babeza kuchaswa ziintsapho zabo, waza wasebenzisa amazwi afanayo nalawo akuMika 7:6 ukuchaza igalelo esasiza kuba nalo isigidimi sakhe. Wathi: “Ndize kwahlukanisa indoda noyise, intombi nonina, umfazana noninazala. Eneneni, iintshaba zomntu ziya kuba ngabantu bendlu yakhe.” (Mat. 10:35, 36) Akukho nto inzima njengokunyamezela ukugculelwa nokuchaswa ngamalungu entsapho angalufuniyo ukholo lwethu! Ukuba sikwimeko enjalo, ngamana nathi singangaze sinikezele. Kunoko, simele silwele ukuhlala sinyanisekile ngoxa silindele ngomonde kuYehova ukuba alungise imicimbi. Ukuba sisoloko simcela ukuba asincede, uya kusomeleza aze asinike ubulumko obufunekayo ukuze sinyamezele.
5, 6. UYehova wamvuza njani uMika, kodwa yintoni awafa engayibonanga uMika?
5 UYehova wamvuza uMika ngokuba nomonde kwakhe. UMika wazibonela ukuwa kukaKumkani uAhazi nolawulo lwakhe olungendawo. Wazibonela ukubekwa etroneni konyana ka-Ahazi olungileyo, uKumkani uHezekiya nokuvuselelwa konqulo olunyulu. Nesigidimi somgwebo esakhutshwa nguYehova nxamnye neSamariya esebenzisa uMika sazaliseka xa iAsiriya yahlasela ubukumkani basemantla bakwaSirayeli.
6 Noko ke, uMika akazange azibone zonke iziganeko zokuzaliseka kwezo ziprofeto wayephefumlelwe ukuba azibhale nguYehova. Ngokomzekelo, uMika wathi: “Kuya kuthi ke ekupheleni kwemihla intaba yendlu kaYehova imiselwe ngokuqinileyo encotsheni yeentaba, yaye ngokuqinisekileyo iya kuphakanyiswa ngaphezu kweenduli; kwaye zonke izizwana zimele zibe ngumsinga ukuya kuyo. Ngokuqinisekileyo iintlanga ezininzi ziya kuhamba zize zithi: ‘Yizani, masinyuke siye entabeni kaYehova.’ ” (Mika 4:1, 2) UMika wafa ngaphambi kokuba eso siprofeto sizaliseke. Sekunjalo, wayezimisele ukuhlala enyanisekile kuYehova de kuse ekufeni, kungakhathaliseki ukuba yintoni eyenziwa ngabanye. Kule nkalo, uMika wathi: “Zonke izizwana ziya kuhamba ngasinye egameni lothixo waso; kodwa thina siya kuhamba egameni likaYehova uThixo wethu ukusa kwixesha elingenammiselo, ewe ngonaphakade.” (Mika 4:5) UMika wakwazi ukulinda ngomonde kulo lonke elo xesha lokubandezeleka kuba wayeqinisekile ukuba uYehova wayeza kuzizalisekisa zonke izithembiso Zakhe. Lo mprofeti uthembekileyo wayethembele kuYehova.
7, 8. (a) Ziziphi izizathu esinazo zokumthemba uYehova? (b) Yintoni eya kusinceda singaliva tu ixesha eliseleyo?
7 Ngaba nathi sinentembelo efanayo? Zininzi izizathu zokuba simthembe ngolo hlobo. Siye sazibonela ukuzaliseka kwesiprofeto sikaMika. “Ekupheleni kwemihla,” izigidi zabantu beentlanga, izizwana neelwimi zonke ziye zathontelana ukuya ‘kwintaba yendlu kaYehova.’ Nakuba bephuma phakathi kwezizwe ezilwayo, aba banquli baye bawakhanda ‘amakrele abo aba ngamakhuba,’ yaye abafuni kuva kwanto ‘ngokufunda imfazwe kwakhona.’ (Mika 4:3) Alikho ilungelo elifana neli sinalo, lokuba phakathi kwabantu bakaYehova abahleli kunye ngoxolo!
8 Siyaqondakala isizathu sokuba sifuna uYehova ayiphelise ngokukhawuleza le nkqubo ingendawo. Noko ke, ukuze sikwazi ukulinda ngomonde, simele sijonge izinto ngendlela uYehova azijonga ngayo. Umise umhla aza kulugweba ngayo uluntu esebenzisa uYesu Kristu, ‘indoda ayimiseleyo.’ (IZe. 17:31) Kodwa ke, ngaphambi kokuba enze oko, uThixo unike zonke iintlobo zabantu ithuba lokufumana ‘ulwazi oluchanileyo lwenyaniso,’ ukuze emva kokulufumana benze izinto eziya kwenza basindiswe. Ubomi obuxabisekileyo babantu busemngciphekweni. (Funda eyoku-1 kuTimoti 2:3, 4.) Ukuba sixakekile sinceda abanye bafumane ulwazi oluchanileyo ngoThixo, asiyi kuliva tu eli xesha liseleyo ngaphambi kokuba kufike umgwebo kaYehova. Sekumbovu liphele eli xesha, ibe lisenokufika ngephanyazo. Xa sele liphelile, siya kuvuya gqitha yinto yokuba siye salisebenzisa kakuhle ekushumayeleni ngoBukumkani!
ZIZIPHI IZIGANEKO EZIBONISA UKUFIKA KWESIPHELO?
9-11. Ngaba sele ezalisekile amazwi akweyoku-1 kwabaseTesalonika 5:3? Cacisa.
9 Funda eyoku-1 kwabaseTesalonika 5:1-3. Iintlanga sele ziza kubhengeza zisithi “Luxolo nonqabiseko!” Kufuneka ‘sihlale siphaphile, sithe qwa’ ukuze singabanjiswa sesi sibhengezo. (1 Tes. 5:6) Ukuze sikwazi ukuhlala siphaphile, makhe siqwalasele ngokufutshane iziganeko ezihlahl’ indlela yesi sibhengezo.
10 Emva kwemfazwe nganye kwiimfazwe zehlabathi ezimbini, izizwe ziye zavakalisa uxolo. Emva kwemfazwe yehlabathi yokuqala, kwasekwa uManyano Lwezizwe ngethemba lokuzisa uxolo. Kwandula ke, emva kwemfazwe yehlabathi yesibini kwasekwa iZizwe Ezimanyeneyo ngenjongo efanayo yokuzisa uxolo kulo mhlaba. Iinkokeli zoorhulumente nezonqulo zaye zathembela kule mibutho ukuzisa uxolo. Ngokomzekelo, iZizwe Ezimanyeneyo zabhengeza u-1986 njengoNyaka Woxolo Wezizwe Ngezizwe. Kuloo nyaka, iinkokeli zamazwe ngamazwe nezonqulo zaya kudibana nentloko yamaKatolika eAssisi, eItali kuthandazelwa uxolo.
11 Noko ke, eso sibhengezo soxolo nonqabiseko nezinye ezifana naso azikasizalisekisi isiprofeto esikweyoku-1 kwabaseTesalonika 5:3. Kutheni sisitsho nje? Kaloku ayikafiki “intshabalalo yequbuliso.”
12. Yintoni esiyaziyo ngesibhengezo ‘Soxolo nonqabiseko’?
12 Ngubani oza kwenza esi sibhengezo ‘Soxolo nonqabiseko’? Yiyiphi indima eza kudlalwa ziinkokeli zeNgqobhoko nezezinye iicawa? Zona iinkokeli zoorhulumente ziza kubandakanyeka njani kuso? IZibhalo azisixeleli. Ekuphela kwento esiyaziyo kukuba, kungakhathaliseki ukuba senziwa njani na okanye abantu basikholelwa kangakanani na, siya kuba lilize. Le nkqubo yezinto iya kube isalawulwa nguSathana. Ibole bhutyu yonke akukho kwandawo ikhethekayo. Ibiya kuba lusizi olungathethekiyo ukuba kubekho nabani na okholelwa obo buvuvu bukaSathana aze azibandakanye kwimicimbi yehlabathi!
13. Iingelosi ziyibambele ntoni imimoya yentshabalalo?
13 Funda iSityhilelo 7:1-4. Ngoxa silindele ukuzaliseka kweyoku-1 kwabaseTesalonika 5:3, kukho iingelosi ezinamandla ezibambe imimoya yentshabalalo yembandezelo enkulu. Yintoni le ziyilindileyo? Esinye isiganeko sichazwa ngumpostile uYohane ngokuthi, kukutywinwa kokugqibela ‘kwamakhoboka oThixo wethu’ athanjisiweyo. * Emva kokutywinwa kokugqibela kwala makhoboka, ezi ngelosi ziza kuyikhulula imimoya yentshabalalo. Yintoni eza kulandela emva koko?
14. Ziziphi iimpawu ezibonisa ukuba sikufuphi isiphelo seBhabhiloni Enkulu?
14 IBhabhiloni Enkulu, ubukumkani behlabathi bonqulo lobuxoki, iya kufumana umgwebo oyifaneleyo. “Izizwana nezihlwele neentlanga” aziyi kukwazi ukulixhasa. Kwangoku sekukho iimpawu ezibonisa ukuba isiphelo sayo sikufuphi. (ISityhi. 16:12; 17:15-18; 18:7, 8, 21) Enyanisweni, into yokuba ayisenabalandeli ibonakala kumajelo eendaba, apho unqulo neenkokeli zalo ziya zihlaselwa ngamandla. Kuyo yonke loo nto, iinkokeli zeBhabhiloni Enkulu aziyiboni ingozi ezikuyo. Kanti ke, zizibhudile izingqi! Emva kwesi sibhengezo ‘Soxolo nonqabiseko!’ iinkokeli zopolitiko zale nkqubo kaSathana ziya kuthi zingabhungisanga zilujikele unqulo lobuxoki zize zilutshabalalise. Ayinakuze iphinde ibonwe nangetshengele iBhabhiloni Enkulu! Siya kuvuya gqitha ngenxa yokuba siye sazilindela ngomonde iziganeko ezinjalo.
SINGABONISA NJANI UKUBA SIYAWUBULELA UMONDE KATHIXO?
15. Kutheni uYehova engakhange akhawuleze agwebe abantu?
15 Phezu kwalo nje ugculelo oluziswa ngabantu kwigama lakhe, uYehova uye walinda ngomonde de kube lixesha lakhe elifanelekileyo. UYehova akafuni kutshabalale namnye kwabo bantliziyo zinyanisekileyo. (2 Pet. 3:9, 10) Ngaba nathi sivakalelwa ngolo hlobo? Ngaphambi kokuba ifike imini kaYehova, simele sibonise umbulelo esinawo ngenxa yomonde wakhe ngezi ndlela zilandelalyo.
16, 17. (a) Kutheni simele sizame ukubanceda abo bapholileyo? (b) Kutheni kungxamisekile nje ukuba abo bapholileyo babuyele kuYehova?
16 Nceda abo baye baphola. UYesu wathi kubakho uvuyo ezulwini ngenxa yemvu nje enye eye yafunyanwa. (Mat. 18:14; Luka 15:3-7) Kucacile ukuba, uYehova ubaxhalabele gqitha bonke abo baye babonisa ukuba bayalithanda igama lakhe, nakuba besenokuba basapholile okwangoku. Xa sibanceda babuyele ebandleni, sibangela ukuba uYehova neengelosi bavuye.
17 Ngaba uphakathi kwabo bapholileyo, abayekelele umxakatho ekukhonzeni uThixo? Mhlawumbi wakhutyekiswa ngumntu othile ebandleni waza wayeka ukunxulumana nentlangano kaYehova. Ekubeni sekudlule ixesha ngoku, khawuzibuze oku: ‘Ngaba ubomi bam buye babhetele, ndatsho ndonwaba ngakumbi? Ngaba nguYehova owandikhubekisayo, okanye yayingumntu nje ongafezekanga? Ngaba ikho into awakha wayenza uYehova ukuze andenzakalise?’ Inyaniso kukuba, usoloko esenza okulungileyo kuthi. Kwanokuba sesiyityeshele into yokuba sazahlulela kuye, uyasivumela sixhamle izinto ezilungileyo azilungiselela abantu. (Yak. 1:16, 17) Sekumbovu ifike imini kaYehova. Ngoku lixesha lokuba sibuyele kuBawo wethu wasezulwini onothando nasebandleni
18. Kutheni simele sibaxhase nje abo bakhokelayo?
18 Ukubaxhasa ngokunyaniseka abo bakhokelayo. NjengoMalusi onothando, uYehova uyasalathisa aze asikhokele. Uye wamisela uNyana wakhe waba nguMalusi Oyintloko. (1 Pet. 5:4) Abadala abakumabandla angaphezu kwe-100 000 bachitha ixesha ukuze baluse imvu nganye kaThixo. (IZe. 20:28) Xa sibaxhasa ngokunyaniseka abo bamiselwe ukuba bakhokele, sibonisa umbulelo esinawo kuYehova noYesu ngenxa yako konke oko baye basenzela kona.
19. Singenza njani ukuze sisondelelane?
19 Sondelelanani. Kuthetha ukuthini ukusondelelana? Xa umkhosi onamava uhlaselwa lutshaba, amajoni aye asondelelane. Xa esondelelana, akha udonga oluluqilima. USathana uya esiba nochatha ekuhlaseleni abantu bakaThixo. Eli asiloxesha lokube sikruthakruthana, sisilwa sedwa. Lixesha lokusondelelana sibe yimbumba, silibale ngokungafezeki kwabanye size sibonise ukuba sithembele kukhokelo lukaYehova.
20. Yintoni esimele siyenze ngoku?
20 Ngamana sonke singahlala siluphaphele ulwalamano lwethu noThixo size silindele kuye. Masilindele ngomonde isibhengezo ‘Soxolo nonqabiseko!’ nokutywinwa kokugqibela kwabanyuliweyo. Emva koko, iingelosi ezine ziya kuvulela imimoya yentshabalalo, eya kutshabalalisa iBhabhiloni Enkulu. Ngoxa silindele ezi ziganeko zibangela umdla, simele sithobele ulwalathiso esilunikwa ngabo bamiselweyo ukuba bakhokele kwintlangano kaYehova. Masisondelelane ukuze silwe noMtyholi needemon! Eli lixesha lokuthobela isibongozo somdumisi esithi: “Yibani nesibindi, yaye ngamana iintliziyo zenu zingomelela, nonke nina balindela kuYehova.”
^ isiqe. 13 Ukuze ufumane inkcazelo engakumbi ngomahluko phakathi kokutywinwa kokuqala nokwesibini kwabathanjiswa, funda iMboniselo kaJanuwari 1, 2007, iphepha 30-31.


text:
Ukubuya kukaYesu KRISTU NGOSEPTEMBA OKANYE Oktobha 2016
Ngaphambi kokuba siphendule ngezifundo ukubuya kukaYesu Kristu, kubalulekile ukukhumbula esisiseko ubuKristu ngokukodwa ukuze baphile elukholweni ngexesha lesiphelo.
KUBA amaKristu TIMES ISIPHELO
Okokuqala kuba yamaKrestu ukuqonda ukuba uThixo unguMdali zonke izinto kungoko kuba indalo kaThixo.
Kwakhona ndaqonda ukuba uThixo wasidala simahla inkululeko yokuzikhethela ngokokude isigqibo ngokwethu indlela ukusebenzisa esi sipho uThixo usinike « Ubomi ».
Ukuze ngcono ukuqonda uThixo kunye nokudalwa womntu, Siyakumema ukuba ufunde incwadi yam « INtshumayeli UKumkani Return loBumnyama uyeza ekukhanyeni » funda inqaku malunga ncwadi: The Book – INtshumayeli Return of uKumkani
UThixo ngenceba yakhe engenasiphelo wasinika eli ezixabisekileyo « nobomi » zonke ngelishwa encinane into ngexabiso layo. Ubomi wanikwa kuthi nguThixo ngaphandle ngokugunyazisa nto kuthi imbuyekezo.Yinto isipho. Kodwa ngenye imini ukuba ubomi iphela ngokungenakunqandwa.
Kuba abathile, ngelishwa, oku besebencinane ukuba ubomi iyeka, kuba abanye baya kufikelela ayengakukhathalelanga nekhulu leminyaka okanye ngaphezulu.
Ke ngoko, nje emva mzuzu kokufa komzimba, umphefumlo livela phambi umdali wayo.
simele siqonde ukuba ixesha uyindalo kaThixo yaye ke ngalo mzuzu ukufa umphefumlo efika ngqo ngexesha umgwebo wokugqibela.
Ngeli tyala ezintathu iinketho owawufumaneka imiphefumlo.
Abanye baba nemvelo wobomi iya akenzi ukuba bachithe unaphakade esihogweni.
Uninzi baye ubomi nokuba nyulu okanye sigwenxa « Ukuzifudumeza » kodwa ungangeni uyakuhlala ngonaphakade esihogweni.
Abo ukuphila ubomi obunempilo ngentlonipho nobulungisa uya kuhamba nangona ubomi babo engumzekelo uyakuhlala ngonaphakade esihogweni.
Kukuba ngumKristu ukuqonda ukuba yonke imiphefumlo iyagatywa ekuzalweni ukuba bachithe unaphakade esihogweni. Yinto eqinisekileyo!
Kwaye akukho nto likuvumela ukuba ndithi xa esihogweni kuya kuba ngaphantsi buhlungu kwabanye kunokuba abanye ngokusekelwe izenzo abazenzayo ngexesha ebomini babo.
Akukho into eyinqambi akanakungena ebukumkanini bamazulu kwaye bonke abathwali yesono santlandlolo ngaba ekupheleni ubomi yethu enokufa Emhlabeni, ngoko thina Bamgweba ke bonke ukuba bachithe ubomi obungunaphakade esihogweni.
Yintoni eya esihogweni akukho bani kanye uyazi, nangona kunjalo, encwadini uEnoki thina ubenemboniselo, libonisa ukuba kukho iindawo ezulwini okanye uvaleleke ngonaphakade yonke indalo akuba amthobele uThixo. UYesu Kristu wathetha esihogweni iinkumbulo Gehena (kodwa akukho nto ithi eBhayibhileni ukuba yintoni kanye eGehena) Kwakhona Pole ukuze oku kube esihogweni kwinqaku yam: ingqiqo, ukuze baziqonde UTHIXO ESIHOGWENI ,
Ngayo kukoyikwa ukuba isihogo yindawo apho ubomi obungunaphakade ikhona ngaphandle uthando lukaThixo. Kodwa nangoku phantsi kolawulo kunye nokwaluswa neengelosi zakhe. (Funda incwadi uEnoki)https://victorpicarra.wordpress.com/le-livre-dhenoc/
Kukuba ngumKristu ukuqonda ukuba kuphela Uthando kaYesu Kristu kusenza sibe nethemba ukubaleka nesi siphelo hellish ngonaphakade icwangciswe nguThixo eluntwini ukususela kokungathobeli kuka-Adam no-Eva.
Ukuba umKristu ukuba ungumoni ukuqaphela nokwamkela ukuze basindiswe uthando lukaYesu Kristu, kule ngxaki hellish.
Kukuba ngumKristu ukwamkela kwaye baphile imfundiso kaYesu Kristu uthando, uxolo, uthando, uvelwano kunye ukuthobeka.
Ukuba umKristu ukubhaptizwa emanzini, uMoya aze azalwe kwakhona.
Ngobhaptizo lwamanzi siyaguquka ezonweni zethu size beza kuYesu Kristu ukuze basindiswe ngokwamkela uthando lwakhe kunye legazi kuthi emnqamlezweni.
Ngokusebenzisa ubhaptizo loMoya sicela uThixo ukukhokela ubomi bethu. Emva kokufumana lwamanzi bhaptizo umKristu kufuneka enze indlela yobuqu ngomthandazo ukucela uThixo ukukhokela nokulawula ebomini bakhe.
Hambani ebomini akukho elide iminqweno umzimba kodwa uMoya. Oku ubhaptizo loMoya.
Ngaloo ndlela azalwe kwakhona kubomi bethu basemhlabeni ekusukeleni ubomi bethu uthando, uxolo, uthando, uvelwano kunye ukuthobeka. Kodwa semoyeni ukulandela imfundiso kaYesu Kristu, ukukhonza uThixo ngokuthobela imiyalelo yakhe nokunceda abo bafuna uncedo lwethu. Isilumkiso uncedo uzise akufuneki kukhokelela kwalowo lilelakhe uzingise ezonweni zabo nezenzo ezibi. Okanye kunikhokelela ukukhanyela imfundiso kaYesu Kristu.
Xa wenze kukunceda ube onoxanduva lokusebenzisa le uncedo.
Ngoko isibakala wokunikela imali likhoboka leziyobisi okanye ukunxila akavumeli ucinge ukuba ahlole umsebenzi omhle. Ukuba ucela imali nisondeze ukudla. Kwakhona isibakala wokunikela imali kwabo basebenzisa abantwana ukungqiba kufanele ukuba ikhokelele ndiyakholwa ukuba wena kukuhlolisisa umsebenzi omhle. Ukuba babe noxanduva lo gadalala abantwana.
Emva ubomi bethu emhlabeni, umKristu bavele phambi koThixo ngenxa yomgwebo. Nangalo uthando uYesu Kristu, yena ongathanga ngqo esihogweni.
UmKristu ligwetywa, ukuba imisebenzi yobomi bakhe baba okulungileyo, uya kuya ebukumkanini bamazulu. Ukuba imisebenzi yobomi bakhe ebengonelanga okulungileyo, uya kucanda miphefumlo phambi kungena ebukumkanini bamazulu. Kodwa ukuba imisebenzi yobomi bakhe ezimbi uya kuya esihogweni nangona waba ngumKristu.
Iminyaka engamawaka amabini oku kunjalo.
Kodwa ekupheleni wexesha izinto utshintshe kancinane.
Yintoni utshintsho kukuba ekupheleni kwexesha likaYesu Kristu kufuneka abuyele nguMhlaba ukuba ngukumkani khona iminyaka eliwaka ukuba abahlule abantu umgwebo wokugqibela.
Yaye amaKristu elungileyo ukubuya kukaYesu Kristu ngethemba lokuba uya kuba kungekudala silindele.
Ulawulo lukaKrestu emhlabeni iya kuba bangcamla kanaphakade, siya kuphila ixesha elide, kodwa uya kucanda nokufa ngaphambi kokuba ubomi obungunaphakade.
Ububi uya angagxothwa emhlabeni ngexesha leminyaka. Siya kuhlala phantsi ebukumkanini bukaThixo Wothando Peace.
Kodwa, ngenxa yokuba kukho kodwa, kwaye kubalulekile. Ingaba ukubaukubuya kukaYesu Kristu kufuneka njengoko inenimba.
Ngoko ke phezu isondele ukubuya kukaYesu Kristu kwaye ayahlala kunzima eluntwini.
Sonke sibone ukuba kudlula iminyaka, ingakumbi ukusukela ngo-29 Septemba 2008, kwaye amaxesha amaninzi anzima kuwo onke amanqanaba. Bona inqaku yam: KU IIMPAWU AMATHATHU ukubuya kukaYesu Kristu e mhlabeni!
Emhlabeni : iinyikima, iintaba-mlilo, izaqhwithi, izantyalantyala zemvula, iinkanyamba, imililo, ukutshintsha kwemozulu, nokuqengqeleka, ingxolo engaziwayo ingxolo kunye nomhlaba sibutyukile nokudala nasezimfanteni enkulu.
Emazulwini: neemeteorite uyawa, iintaba elanga, yazisa ukubuya iNibiru, ukufudumala kwezi izijikelezi langa, UFO.
Wildlife : phaku Abafileyo zizigidi ngonyaka ngamnye ukususela imfuyo, izilwanyana zasendle neentaka neentlanzi.
Abantu : Intshabalalo, izifo, ukulahlekelwa imilinganiselo, iEksodus, Ugonyamelo, iimfazwe namarhe eemfazwe.
ICawa : Uwexuko zazibonakala nqanaba liphezulu. Upopu iye iquka imfundiso kaYesu Kristu, ngokuqaphela zonke iicawa umendo kuThixo.Ngoko ndizilibala kanye amazwi kaYesu Kristu, « Ndim indlela nenyaniso nobomi; akukho namnye uzayo kuBawo engezi ngam! «
La mazwi kaYesu Kristu bomelele kwaye Azifumaneki nempikiswano.
iingxolo Unknown sisithonga angacaciswa ngaMaxilongo beSityhilelo.Https://youtu.be/mTOQvDzihTU
Zonke ezi ziganeko zenzeka outsized kangaka yaye waprofeta eBhayibhileni ukuba kubhengeza amaxesha esiphelweni kwaye ekubuyeni kukaYesu Kristu.
Yonke kwenziwa nguThixo ukuba ndimvuse uluntu, kodwa ngelishwa bambalwa kakhulu kubonakala ukuba bazazi amaxesha ezikhethekileyo siphila kuba.
Amadoda cinga ngento baya kwenza veki ezayo okanye indlela kuzakuvala ekupheleni kwenyanga, endaweni ukuthandaza kuThixo ngenxa usindiso imiphefumlo yabo, nditsho phakathi kwamaKristu.
Kodwa zonke iingxaki iintlekele apho uluntu kuya kuyenza mandundu kwaye ide iNkosi uYesu Kristu.
kwimizuzu ezoyikekayo silindele phambi kokubuya uKumkani Kumkani uYesu Kristu.
Siyazi efuna ukuba yokugqibela phambi kokufika kwakhe kuya kuba inzima.
Ngaphezulu kunakuqala, simele sithandaze kuthandaza kwakhona kwaye kwakhona yonke imihla.
Simele simbulele uThixo lonke ixesha uncedo bakhe aze athandaze kuThixo, ukuba asikhokele asikhusele kwi ngamaphanyazo onke yobukho bethu, ngokukodwa kula maxesha anzima kwaye YeApocalypse.
Kukuba ngumKristu ukuqonda ukuba uthando lukaYesu Kristu isandla owenziwa nguThixo ukuba asisindise esihogweni.
Ngaphezu kokonga imiphefumlo yethu esihogweni luthando lwakhe naye uYesu Kristu uya ukugcina inani kuthi phambi kokubuya kwakhe ngokwasemzimbeni Emhlabeni.
Abo baya kusindiswa kwaye uya kuba iBandla likaYesu Krestu, baya ingaguqulwa njani na ibe bavakalelwa ngephanyazo uya kuba nomzimba bokukhanya. Baya isuswe ezulwini yaye ukufikelela ngqo ubomi emhlabeni ebomini obungunaphakade ngaphandle ukufa.
Abo ababhubhileyo abaye ukubiwa ngokungathi usaphila. Baya kuvuswa umzimba yokukhanya kunye nazo ziza kususwa ezulwini nabo baye basindiswe zabo zokuhlala.
Kunye ke baye umtshato weMvana uya kuba ngumnqophiso ongunaphakade eziya kwenza uYesu Kristu kwibandla lakhe abembumbile.
Ukuba uThixo ukuzama ukuvusa nathi zonke kukuba uninzi ongasindiswayo kwaye nokuze kulunge yinxalenye iBandla likaYesu Krestu ukuba iza kupheliswa.
UYesu Kristu, noThixo ndiyamthanda umntu!
Ke umntu lowo anqwenela ukuba bachithe ubomi obungunaphakade?
Musani ukucinga ngephanyazo ukuba amaxesha isiphelo kukulavuza, le ngeziganeko ezininzi, ekupheleni kwexesha eliyisebenzayo kwaye akukho nto inokuyinqanda.
UYesu Kristu emnyango kwaye ixesha ithemba basindiswe, ukuba baguquke ezonweni zethu, ukubachazela zethu, iimpazamo zethu, iimpazamo zethu neengcinga zethu ongcolileyo.
INKQUBELA osayina Ukubuya kukaYesu Krestu
Ngenxa progression of imiqondiso ngokwenene esikubo Kumgama yokugqibela phambi kokubuya kukaYesu Kristu.
Ndamchazela kwinqaku yam WOKUGQIBELA IIMPAWU AMATHATHU ukubuya kukaYesu Kristu e mhlabeni! Kwakukho imiqondiso ezintathu phambi kokubuya kukaYesu Kristu.
01) Ukutyhilwa Anti-Kristu
02) Eyona ngokutsha sesithathu itempile yaseYerusalem
03) Impixano zehlabathi kuvunyelwana nguYesu Kristu kusekubuyeni kwakhe
Kuba ngumqondiso wokuqala « anti-Kristu » simele siqonde ukuba kukho amanqanaba aliqela.
Okokuqala ngaphakathi ibandla, umchasi ezikhandelwa elinempumelelo bonke oopopu ookumkani ukususela izivumelwano waseLateran.
Upopu yokugqibela « uFrançois » personalizes le umchasi ukuba phantsi owazenza iMvana yingcuka ekhokelela amaKristu alandela ngqo esihogweni. Bona inqaku yam: INGXELO YA kokufa ibandla lobuKatolika
Ngokutsho siprofeto sikaMalaki soopopu, Pope Francis na upopu lokugqibela. Nabani na ogama isiprofeto « uPetros yamaRoma », nto leyo eyakhokelela ibandla ebudeni bembandezelo ngaphambi kokutshatyalaliswa eRoma kunye ukubuya kukaYesu Kristu.
Ukutshatyalaliswa eRoma akuthethi ukutshatyalaliswa isixeko eRoma yinyikima enkulu, kodwa ekuweni eYurophu njengoko eRoma omtsha ‘ukumkani wesibhozo yeSahluko XII sencwadi beSityhilelo. » kwaye ngoko ke le nkqubo Umchasi.
Siyazi evela encwadini Apocalypse kunye umprofeti uDaniyeli, imbandezelo enkulu yokugqibela iinyanga 42.
Ukuze Pope Francis wonyulelwa ngoMatshi 13, 2013 sifanele mhlawumbi abuye ngawo uKrestu eMhlabeni ngoSeptemba okanye Oktobha 2016, mhlawumbi ngexesha umthendeleko amaxilongo.
Bona inqaku yam: ISIPHELO YOKUGQIBELA KWIVEKI kaDaniyeli ISIPHELO ISIPHELO 2015 OKANYE 2016
I anti-Kristu naye luhlobo emnye yeedemon izilwanyana ezimbini umprofeti obuxoki eneenjongo ukuba batshutshise amaKristu nokukhokela ngqo endleleni esihogweni.
Siza lula ukuqonda ukuba Zoopopu zakutsha nje irhamncwa echazwe encwadini beSityhilelo kwiSahluko 17.
Xa ezithile bona Pope Francis umprofeti obuxoki. Mna ngokobuqu Ndiyakholwa ukuba Pope Francis yenye amarhamncwa ezimbini elwandle, irhamncwa zehlabathi yokuba owayesakuba uPopu Benedict XVI abaninzi ex-Pope usaphila. Ke yena umprofeti wobuxoki Ndiyazi enye, ogama abalandeli benitshutshisa amaKristu kuphela.
Nguwo lowo kuthiwa « Mohammed » ngubani nangona abafileyo 632 wazala unqulo lobuxoki ukuba bakhonze Islamists kunye jihadists.
02) Eyona ngokutsha sesithathu itempile yaseYerusalem
Le ngokutsha na umnqweno wokwenene amaJuda, kodwa uThixo soze sivumele ngokutsha kwetempile kufutshane lokukhonzela « al-Aqsa » zonqulo lobuxoki umprofeti obuxoki.
Itempile omtsha iza kuba itempile uYesu Krestu uya kuhla ezulwini« iYerusalem yasezulwini »
03) Impixano zehlabathi kuvunyelwana nguYesu Kristu kusekubuyeni kwakhe
Oku Kumgama kuphela yokugqibela phambi kokubuya kukaYesu Kristu.
Kucacile ukuba le mfazwe uqalwa ukususela 2012 Sibona isikali kwalo ungquzulwano esele ehlabathi kunye ezuza amandla lwemilinganiselo suku ngalunye.
Yile impixano ukuba uza uYesu Kristu kusekubuyeni kwakhe.
Thina ngoFebruwari kwaye oko kwaziswa eendaba ikude lee aqinisekisayo. Turkey, Saudi Arabia ufuna ukuya emfazweni nxamnye neSiriya. YaseRashiya kwaye Iran kumchasa ndithembise Ukubuyela kule belligerents ebhokisini omtsha ukuba beze Aram.
China yokuziphatha yaso imfazwe nxamnye US kunye namahlakani ayo eAfrika Aram endle kwezoqoqosho. Zongenelelo lomkhosi eMpuma phandle, ke mbandela kuphela ixesha yomkhosi. Ngokucacileyo amaTshayina uya kungenelela ekuxhaseni imikhosi Russian.
Kwakunjalo kumathafa aseMegido kwaSirayeli ukuba uYesu Kristu ngokutsho kweBhayibhile kufuneka uyeke kule mfazwe .
Ngoko xa iimfazwe yangoku ephuphumayo Aram uSirayeli uya kuhlaselwa. Uya kwandula kubakho Sinezwi iinyembezi kodwa kuya kuba kakhulu kwexesha ukuza kuYesu Kristu baze basindiswe. Kuba oku kuya kuba sisiphumo amaxesha ekupheleni liya kuzalisekiswa kunye ukubuya kukaYesu Kristu.
Kwaye ukuba kungenzeka ukuba kwi uhlalutyo le miqondiso, ukuze ngenyanga kaSeptemba okanye Oktobha, 2016.
Kulo nyaka-2016, sele ndiyazi ukuba kuya kuba kubi ngakumbi 2015. Ukuba ke uKristu aluzanga kulo nyaka-2016, simele silindele into eyoyikekayo. Ezifana ukuwohloka kwezoqoqosho, kodwa iintlekele ngobukhulu ezinkulu.
Ndiya kuphinda ngokwam ngokwaneleyo, Andinguye umprofeti , kwaye sele ndacudisa bani ngokuphindaphindiweyo kujoliswe ixesha elifutshane wokubuyiswa iNkosi yethu uYesu Kristu. Xa nengalunganga andiyi ndiphazamile malunga ukuqhubela phambili iimpawu unyaka nonyaka .
Njengoko ndiphazame kakhulu zokupapashwa ukubuya kukaYesu Kristu, ndifuna ukuba alumke yaye uze uqaphele, ukuba uYesu Krestu uya kuza njengesela, ngoko ke akukho bani waziyo ukuba kuya kuba kanye xa ukubuya kwakhe.
Njengoko kakuhle njengoko silindele kulo nyaka ukubuya kwakhe ngenyanga kaSeptemba okanye Oktobha njengako uhlalutyo yam nemiqondiso, kodwa kufuneka ndithi, uYesu Kristu eze ngaphambili aze athabathe ecaweni yakhe, nanini na phambi kokubuya kwakhe.
Mandithathe kwakhona ndithi ukuba olu ukubuya kunokuba kamva kwaye ungenelele 2017 okanye 2018 apho kukho kananjalo iimpawu endiya ukucacisa xa kufika ixesha.
Ngoko qiniseka, sithandazela yaye sinethemba kaYesu Kristu ukubuya ekufuphi kuba ngokukhawuleza uya kubuyela neentlungu ngaphantsi uya kukhanyiseleka eluntwini.
Kulo nyaka-2016 nangona nzima uluntu kuba kuthi maKristu ngonyaka lethemba, inguquko yaye sithandazela ukuba uYesu Kristu kusenza ebhaliswe encwadini yobomi obungunaphakade.
Baguquke kwaye abaninzi beze kuKristu, ukuba awufuni ukuba uyakuhlala ngonaphakade Esihogweni.
Ngexesha loku kubhala zisenako basindiswe ngamnye. UThixo wamnika ukuba yokuzikhethela kwaye eli lixesha ukuthatha endleleni.
Yizani kuYesu Kristu ngokubuza ubhaptizo amanzi umbingeleli, umfundisi okanye ngumKristu size sithandaze kwakhona kwaye kwakhona ukuba afumane ukhuseleko uMoya oyiNgcwele kaThixo, ukuba akuncede, ukukhusela nokukhokela ukunyathela kwakho kwi angqingqwa amaxesha lesiphelo yobumnyama.
Uthando, Uxolo Zovuyo ezintliziyweni namakhaya uzilungiselela yokususwa yiCawa inxenye kunye imbuyekezo phezu kweNtaba yemiNquma eYerusalem lweNkosi noKumkani yethu uYesu Kristu, unyana okuphela kaThixo ngenxa bolawulo lwakhe uKumkani Ookumkani behlabathi iminyaka eliwaka eyahlula uluntu ngesiphelo.
Ndiyanimema ukuba ufunde amanqaku zam:
Ukuba uYesu Kristu kade KWENZEKA, iCawa badake e ngaphantsi isizukulwana!
ISIPHELO IVEKI YOKUGQIBELA kaDaniyeli ISIPHELO ISIPHELO 2015 OKANYE 2016
Njengoko ixesha Yomthandazo Ndiyanimema ukuba athandaze:
IMITHANDAZO uBawo wethu kunye Zukisani uMariya
Victor


text:
Bazinikela Ngokuvumayo—ENew York
KWIMINYAKA embalwa edlulileyo, uCesar nomfazi wakhe, uRocio, babephila ubomi obutofotofo eKhalifoniya, apho uCesar wayephangela kwindawo yokwenza oomatshini abakhupha umoya opholileyo noshushu, wabe uRocio yena esebenza iintsuku ezithile kwiofisi kagqirha. Babenomzi ababezakhele wona, kwaye bengenabantwana. Noko ke, kwenzeka into ethile eyatshintsha ubomi babo. Yayiyintoni leyo?
Ngo-Oktobha 2009, iofisi yesebe yaseMerika yathumela iileta kuwo onke amabandla elo lizwe, imema amatshantliziyo anobuchule ukuba afake izicelo zokukhonza eBheteli okwexeshana ukuze ancedise ekwandisweni kwesebe eWallkill, eNew York. Kwanabo babegqithile kubudala beminyaka eyi-35 bamenywa ukuba bafake izicelo. UCesar noRocio bathi: “Ngenxa yeminyaka yethu, sasisazi ukuba eli yayikuphela kwethuba esinalo lokuya kukhonza eBheteli. Sasingazukuvumela nantoni na isiphosanise neli lungelo!” Ngoko nangoko eso sibini safaka izicelo zaso.
Kwadlula unyaka uCesar noRocio bengekabizwa eBheteli. Kodwa ke, bathabatha amanye amanyathelo okufikelela usukelo lwabo ngokwenza lula ubomi babo. UCesar uthi: “Sajika igaraji sayenza igumbi esasiza kuhlala kulo saza saqeshisa ngendlu yethu. Salishiya ipomakazi esasisandul’ ukulakha kwiminyaka embalwa ngaphambili saza saya kuhlala kwelo gunjana lethu. Olu tshintsho lwaluza kwenza kube lula kuthi ukuya eBheteli xa sinokubizwa.” Kwenzeka ntoni kamva? URocio uthi: “Emva kwenyanga sihlala kuloo garaji, safumana isimemo sokuya kukhonza eWallkill njengamatshantliziyo okwexeshana. Yayicacile into yokuba ngokubenza lula ubomi bethu, senza kwaba lula ukuba uYehova asisikelele.”
UMOYA WABO WOKUZINCAMA UYASIKELELWA
NjengoCesar noRocio, amakhulu abazalwana noodade aye ancama izinto ezithile ukuze ancedise kumsebenzi wokwakha owenziwa kwiPhondo laseNew York. Abanye baye bancedisa kumsebenzi oseWallkill, ngoxa abanye beye bafumana ilungelo lokuncedisa ekwakhiweni kwekomkhulu eWarwick. * Izibini ezininzi ziye zancama imizi yazo etofotofo, imisebenzi ehlawulayo nezilwanyana zasekhaya ukuze zandise inkonzo yazo kuYehova. Ngaba uYehova uye wawusikelela loo moya wokuzincama? Ngokuqinisekileyo uye wawusikelela!
Ngokomzekelo, uWay, osebenza ngombane, noDebra, abasele beza kufika kwiminyaka eyi-60, bathengisa umzi nezinto zabo ezininzi eKansas baza bayohlala eWallkill ukuze bamane beyoncedisa eBheteli. * Nangona kwafuneka benze utshintsho ebomini babo, abazisoli tu ngaloo nto. Xa ethetha ngesabelo sakhe saseBheteli, uDebra uthi: “Kuba ngathi ndikulaa mifanekiso yokulungiswa kweParadesi edla ngokuvela kwiimpapasho zethu!”
UMelvin noSharon bathengisa umzi nezinto zabo eSouth Carolina ukuze baye kuncedisa eWarwick. Nangona kwakungekho lula ukuncama ezi zinto, esi sibini siziva sijizekwe ngelungelo elikhulu ngokuba yinxalenye yalo msebenzi. Sithi: “Alunakuthelekiswa nanto uvuyo esilufumanayo ngokwenza umsebenzi oza kuba lulutho kwintlangano yonke.”
UKenneth, umakhi osele esidla umhlala-phantsi, noMaureen, abangaphezu kweminyaka eyi-50, bemka eKhalifoniya baza baya kukhonza eWarwick. Ukuze bakwazi ukufuduka, kwafuneka benze amalungiselelo nodade osebandleni okuba ajonge umzi wabo, baza bacela nezalamane ukuba zinyamekele utata kaKen osele aluphele. Ngaba bayazisola ngoko kuzincama ukuze baye kukhonza eBheteli? Hayi! UKen uthi: “Siye sancedakala nyhani. Kakade ke, iya kuhlala ikho imiqobo. Kodwa siphila ubomi obunomvuzo yaye sikhuthaza abanye ukuba bangenele le nkonzo.”
UKOYISA IMIQOBO
Abaninzi kwabo baye bazenza bafumaneka kuye kwafuneka boyise imiqobo. Ngokomzekelo, uWilliam noSandra, abangaphezulu kancinci kwiminyaka eyi-60, babesebezinzile, bephila kamnandi ePennsylvania. Babeneshishini elaliqhuba kakuhle lokwenza oomatshini, elaliqeshe abantu abayi-17. Babesakhonza kwelaa bandla babekhulele kulo, ibe izalamane zabo ezininzi zazihlala kwakuloo mmandla. Ngoko ke xa kwavela ithuba lokuya kuncedisa eWallkill, babesazi ukuba babeza ku shiya abantu nezinto ezininzi ababeqhelene nazo. UWilliam uthi: “Eyona nto yayinzima kukushiya izinto esele siziqhelile.” Noko ke, emva kokuthandaza bagqiba ekubeni bahambe—ibe abazisoli tu ngaloo nto. UWilliam uphind’ athi: “Uvuyo lokubandakanyeka ngokungqalileyo kulo msebenzi nokukhonza nentsapho yaseBheteli alunakuthelekiswa nanto. Zange sonwaba kangaka noSandra!”
URicky, umphathi kwinkampani yokwakha eHawaii, wacelwa ukuba aye kuncedisa eBheteli kumsebenzi owenziwa eWarwick. Umfazi wakhe, uKendra, wayefuna asamkele esi sicelo. Noko ke, kukho into eyayibaxhalabisa: unyana wabo oneminyaka eyi-11, uJacob. Babengaqinisekanga enoba kububulumko na ukufudukela kwiPhondo laseNew York, becinga nokuba umntwana wabo uza kukwazi na ukuqhelana nobomi balapho.
URicky uthi: “Enye yezona zinto sasizifuna libandla elinabantu abaselula abaqhuba kakuhle ngokomoya. Sasifuna uJacob abe nabahlobo abalungileyo.” Baphetha bekhonza kwibandla elinabantwana abambalwa, kodwa elinabazalwana baseBheteli abaninzi. URicky wongezelela athi: “Emva kokuba siye okokuqala kwelo bandla, ndambuza uJacob ukuba uvakalelwa njani ngalo ekubeni zingekho iintanga zakhe. Wathi, ‘Ungazikhathazi Tata. Ootshomi bam iza kuba ngaba bazalwana baselula baseBheteli.’”
Nyhani ke, abazalwana abaselula baseBheteli baba ziitshomi zikaJacob. Waba yintoni umphumo? URicky uthi xa eqhubeka: “Ngobunye ubusuku xa ndandidlula ngakwigumbi lonyana wam ndabona ukuba kusakhanya. Ndandicinga ukuba ndiza kumbhaqa edlala imidlalo ye-elektroniki, kanti uzifundela iBhayibhile! Xa ndambuza ukuba wenza ntoni, wathi, ‘Nam ndiseBheteli ngoku, ibe ndiza kufunda iBhayibhile ndiyigqibe ngonyaka.’” Bavuya gqitha uRicky noKendra, bengavuyiswa nje kukuba uRicky encedisa kumsebenzi owenziwa eWarwick kodwa nakukubona ukuba ukuhamba kwabo kube negalelo ekukhuleni konyana wabo ngokomoya.—IMize. 22:6.
UKUNGAZIKHATHAZI NGEKAMVA
Izakhiwo zaseWallkill naseWarwick ziza kugqitywa ngeny’ imini, ngoko abo bancedisayo bayaqonda ukuba bayele ukukhonza nje ixeshana eBheteli. Ngaba aba bazalwana noodade banexhala lokuba baza kuthini emva koko? Tu kaloku! Inkoliso yabo ivakalelwa ngendlela efanayo neyezibini zaseFlorida ezibini ezineminyaka engaphezu kweyi-50. UJohn, umphathi wenkampani yokwakha, nomfazi wakhe uCarmen, abakhonza njengamatshantliziyo okwexeshana eWarwick, bathi: “Sizibonele ngokwethu indlela uYehova abesoloko ezinyamekela ngayo iintswelo zethu. Siyaqonda ukuba uYehova ebengenakuze asizise apha aze ajike asilahle kamva.” (INdu. 119:116) ULuis, owenza izixhobo zokucima umlilo, nomfazi wakhe uQuenia, bakhonza eWallkill. Bathi: “Siyibonile indlel’ uYehova abesoloko esixhasa ngayo ngokwenyama. Siqinisekile ukuba uya kuqhubeka esinyamekela nangona singazi ukuba uza kuyenza njani, nini, okanye phi loo nto.”—INdu. 34:10; 37:25.
“INTSIKELELO KUDE KUNGASWELEKI NTO”
Abaninzi kwabo baye bancedisa xa bekusakhiwa eNew York bebenako ukuzingxengxezela ukuze bangancedisi. Noko ke, baye bamvavanya uYehova—kanye njengokuba esicela sonke ukuba senjenjalo: “Khanincede, nindivavanye, . . . enoba andiyi kunivulela kusini na amasango ezikhukula emazulwini ndize okunene ndiqongqothele phezu kwenu intsikelelo kude kungasweleki nto.”—Mal. 3:10.
Ngaba nawe uza kumvavanya uYehova uze ungcamle intsikelelo yakhe? Cingisisa ngoko unokukwenza ukuze ube nenxaxheba kulo msebenzi uvuyisayo enoba kuseNew York okanye kwakhiwa ezinye izakhiwo zentlangano, uze uzibonele indlela uYehova aza kukuvuza ngayo.—Marko 10:29, 30.
UDale, oyinjineli, noCathy, abasuka eAlabama, bakhuthaza abantu ukuba bangenele le nkonzo. Xa bethetha ngokuncedisa eWallkill, bathi: “Ukuba unaso isibindi sokushiya ubomi obuqhelileyo, uya kuzibonela umoya kaYehova usebenza.” Yintoni ekufuneka uyenze ukuze uzenze ufumaneke? UDale uthi: “Ayikhw’ enye ngaphandle kokwenza lula ubomi bakho. Soze uzisole tu ngokwenjenjalo!” UGary, osuka eNorth Carolina, uneminyaka eyi-30 engumphathi wekontraka. Yena nomfazi wakhe, uMaureen bathi enye yeentsikelelo abazithandileyo eWarwick “kukudibana nokusebenza nabazalwana noodade abathandekayo abanexesha elininzi bekhonza uYehova eBheteli.” UGary wongezelela athi: “Ukuze ukhonze eBheteli, kufuneka uphile ubomi obulula, kwaye leyo yeyona ndlela ifanelekileyo yokuphila kule nkqubo yezinto.” UJason, owayesebenzela inkampani yombane, noJennifer, abasuka eIllinois, bathi ukusebenza kwiBheteli yaseWallkill “yenye yezona ndlela zokungcamla indlela ekuza kuphilwa ngayo kwihlabathi elitsha.” UJennifer yena uyibeka kanje le nto: “Kwanelisa nyhani ukwazi ukuba yonke into oyenzayo iyaxatyiswa nguYehova ibe iza kuba lulutho nakwikamva esililungiselelwe nguye. UYehova uyaqiniseka ukuba ukusikelela ngokuyintabalala.”
^ isiqe. 7 Abantu abamane besiya kuncedisa eBheteli usuku olunye nangaphezulu ngeveki bazinyamekela ngokwabo iindleko zokuphila.


text:
Bacela Umsebenzi Baza Abafuna Ntlawulo
Ngaphezu kweminyaka eyi-28 edluleyo, amaNgqina kaYehova angaphezu kwe-11 000 aye ashiya amakhaya namazwe awo ukuze aye kwakha izakhiwo kumazwe ayi-120. Onke aye anikela ngobuchule nangamandla awo ibe akahlawulwa.
Uninzi lwawo luyazihlawula iindleko zokuza kule projekthi. Abanye basebenzisa ikhefu labo ukuze benze lo msebenzi, bencama imali ababenokuyifumana.
Akukho nto ibiwanyanzela ukuba azincame ngolo hlobo, kodwa azinikela ngokuzithandela ukuze ancedise kumsebenzi owenziwa ehlabathini lonke wokushumayela iindaba ezilungileyo zoBukumkani. (Mateyu 24:14) Aye akha iiofisi, iindawo zokuhlala nezakhiwo ekuprintwa kuzo iiBhayibhile noncwadi olusekelwe eBhayibhileni. Kwakhona amaNgqina kaYehova aye akha iiHolo ZeeNdibano ezihlala abantu abayi-10 000 neeHolo zoBukumkani ezihlala abantu abayi-300.
Lo msebenzi usaqhubeka. Xa abasebenzi befika esizeni, iofisi yesebe yasekuhlaleni ibalungiselela indawo yokuhlala, izidlo, ibahlambel’ impahla ibenzele nezinye izinto abazidingayo. Kwakhona amaNgqina asekuhlaleni ayawuvuyela umsebenzi wokwakha.
Ukuze lo msebenzi mkhulu kangaka uqhube kakuhle, ngo-1985 kwaqaliswa inkqubo entsha yawo onke amazwe. Ukuze akufanelekele ukuba kule nkqubo, amatsha-ntliziyo afanele abe ngamaNgqina kaYehova aneminyaka ephakathi kwe-19 ne-55 ubudala ibe afanele okungenani abe nobuchule bokwakha. Isabelo osifumanayo kule nkqubo sithatha iiveki ezimbini ukuya kwiinyanga ezintathu, nangona maxa wambi inokwandiswa ibe ngunyaka nangaphezulu.
Amakhosikazi ala matsha-ntliziyo aqeqeshelwa ukukwazi ukubopha amacingo, ukufaka itile, ukukhuhla nokupeyinta udonga. Abanye baphekela abakhi okanye bacoce iindawo zokuhlala.
Xa amatsha-ntliziyo ebuyela kumazwe awo, abanye babo baye babulele ngenxa yokuba beye bamenywa ukuze beze kusebenza. Esinye isibini esitshatileyo sabhala sathi: “Sithi maz’ enethole kuni nonke ngelungelo eniye nasinika lona lokuba sisebenze kwisebe laseBudapest. NamaNgqina aseHungary ebenobubele ibe enoxabiso. Kwakunzima ukubashiya emva kokuba sibe kunye nabo kangangenyanga. Kodwa kusoloko kunjalo. Sinethemba lokuba siza kuphinda sibe kunye nabo ngentwasahlobo. Sihlandlo ngasinye siye kwisabelo esithile, siyonwaba ngaloo nyanga.”


text:
Sixabise Isipho Osinikiweyo Senkululeko Yokuzikhethela
“Apho ukhoyo umoya kaYehova, kukho inkululeko.”
IINGOMA: 62, 65
1, 2. (a) Ziziphi iimbono ezingafaniyo abanazo abantu xa kufikwa kumba wenkululeko yokuzikhethela? (b) IBhayibhile isifundisa ntoni ngenkululeko esinayo yokuzikhethela, ibe yiyiphi imibuzo esiza kuyiphendula?
XA ELINYE ibhinqa lalifanele likhethe phakathi kwezinto ezazibekwe phambi kwalo, lathi kumfana owayengumhlobo walo: “Andifuni kucinga mna; ndixelele nje wena ukuba ndithini. Indenzela lula loo nto.” Eli bhinqa lalikhetha ukuxelelwa into emaliyenze kunokuba lisebenzise isipho elisiphiwe nguMdali, inkululeko yokuzikhethela. Kuthekani ngawe? Ngaba uyakuthanda ukuzenzela izigqibo, okanye ngaba ukhetha ukuzenzelwa ngabanye? Uyijonga njani inkululeko yokuzikhethela?
2 Kudala abantu baphikisana ngalo mba. Abanye bathi akukho kwanto kuthiwa yinkululeko yokuzikhethela—uThixo wagqiba kudala ngezinto esizenzayo. Kanti bakho nabathi ukuze ube kanti unayo inkululeko yokuzikhethela, kufuneka ube nenkululeko epheleleyo. Kodwa ke ukuze siwuqonde kakuhle lo mba, simele sibhenele kwiLizwi LikaThixo, iBhayibhile. Ngoba? Kaloku iyasixelela ukuba uYehova wasidala sanenkululeko yokuzikhethela. (Funda uYoshuwa 24:15.) Iphendula imibuzo enjengale: Sifanele siyisebenzise njani inkululeko esinayo yokuzikhethela? Ngaba inayo imida eyisikelweyo? Ngaba indlela esiyisebenzisa ngayo inkululeko yokuzikhethela inokubonisa ukuba simthanda kangakanani uYehova? Sinokubonisa njani ukuba siyazihlonela izigqibo ezenziwa ngabanye abantu?
YINTONI ESINOKUYIFUNDA KUYEHOVA NAKUYESU?
3. Sifunda ntoni kwindlela uYehova awayisebenzisa ngayo inkululeko yakhe?
3 NguYehova kuphela onenkululeko engasikelwanga mda, kodwa ininzi into esinokuyifunda kwindlela ayisebenzisa ngayo. Ngokomzekelo, wakhetha ukuba ibe nguSirayeli othwala igama lakhe, abe “yinqobo kuye.” (Dut. 7:6-8) Akazange asuke amkhethe nje uSirayeli. Wayesenza into awayeyithembise umhlobo wakhe uAbraham kumakhulu eminyaka ngaphambili. (Gen. 22:15-18) Ukongezelela koko, uYehova usoloko enothando yaye egweba ngobulungisa xa esebenzisa inkululeko yakhe. Loo nto sinokuyibona kwindlela awayewohlwaya ngayo amaSirayeli xa ayeman’ ukulushiya unqulo lwenene. Ayesithi xa eguquka, awaphathe ngothando kwaye awenzele inceba, esithi: “Ndiya kukuphilisa ukungathembeki kwabo. Ndiya kubathanda ngokuzithandela.” (Hos. 14:4) Ngokwenene ininzi into enofundwa kuye kwindlela awasebenzisa ngayo inkululeko yakhe ukuze kuxhamle abanye abantu!
4, 5. (a) Ngubani owaqala wafumana isipho senkululeko yokuzikhethela, ibe wasisebenzisa njani? (b) Nguwuphi umbuzo esifanele sonke sizibuze wona?
4 Xa uYehova wayeqalisa ukudala, wazivava ngenkululeko yokuzikhethela izidalwa zakhe ezikrelekrele awayezithanda kunene. Esokuqala ukuxhamla yayinguNyana wakhe olizibulo, “umfanekiso kaThixo ongabonakaliyo.” (Kol. 1:15) Kwanangaphambi kokuba uYesu eze apha emhlabeni, wakhetha ukunamathela kuYise, angayingeni imvukelo eyayikhokelwa nguSathana. Kamva, xa wayelapha emhlabeni, wasebenzisa inkululeko yakhe yokuzikhethela ukuze azikhabe ngaw’ omane izilingo ezazisiza noTshaba olukhulu. (Mat. 4:10) Xa wayethandaza ngosuku olungaphambi kokuba afe, waphinda wayigxininisa into yokuba wayezimisele ukwenza ukuthanda kukaThixo. Wathi: “Bawo, ukuba uyanqwena, yishenxise le ndebe kum. Noko ke, makwenzeke, kungekhona ukuthanda kwam, kodwa okwakho.” (Luka 22:42) Ngamana singamxelisa uYesu size sisebenzise isipho senkululeko yokuzikhethela ukuze simzukise uYehova size senze ukuthanda kwakhe! Ngaba inokwenzeka phofu into enjalo?
5 Ewe singakwazi ukuyenza le nto yayenziwe nguYesu, kuba kaloku nathi senziwe ngokomfanekiso kaThixo nangokufana naye. (Gen. 1:26) Kodwa ke sisikelwe umda. Inkululeko esinayo ayilingani nenkululeko anayo uYehova. ILizwi LikaThixo liyachaza ukuba inkululeko yethu isikelwe umda nokuba asimele siyitsibe loo mida siyisikelwe nguYehova. Ukongezelela koko, abafazi bamele bathobele amadoda abo baze nabantwana bathobele abazali babo. (Efe. 5:22; 6:1) Le mida ibekiweyo inaliphi ifuthe kwindlela esiyisebenzisa ngayo inkululeko yethu yokuzikhethela? Ikamva lethu likanaphakade lixhomekeke kwimpendulo yalo mbuzo.
UNOKUYISEBENZISA KAKUHLE OKANYE KAKUBI
6. Yenza umzekelo obonisa ukuba kufanelekile ukuba isikelwe umda inkululeko esinayo.
6 Ngaba ukuba nenkululeko yokuzikhethela elinganiselweyo yinkululeko yenene? Nangoku yiyo! Kutheni sisitsho nje? Kaloku xa abantu bebekelwa imida sukube kukhuselwa bona. Ngokomzekelo, singayisebenzisa inkululeko yethu yokuzikhethela ngokuthi singene emotweni size senjenjeya ukuya kwidolophu ekude. Kodwa ke, ngaba besiya kuziva sikhuselekile ukuba besihamba koohola bendlela ekungekho mithetho kubo, apho wonke umntu enenkululeko yokundlandlathekisa imoto yakhe okanye enokuzigqibela ukuba uqhuba kweliphi icala lendlela? Soze kaloku. Ukusikelwa imida kuyafuneka ukuze wonke umntu afumane inkululeko yenene. Ukuze kucace nangakumbi ukuba kububulumko ukuba uYehova ayisikele umda inkululeko yethu, makhe sijonge imizekelo ethile efumaneka eBhayibhileni.
7. (a) Isipho senkululeko yokuzikhethela samenza wahluka njani uAdam kwezinye izidalwa ezazise-Eden? (b) Chaza enye indlela uAdam awayisebenzisa ngayo inkululeko yakhe yokuzikhethela.
7 Xa uThixo wayedala umntu wokuqala, uAdam, wampha isipho esifanayo neso wayesinike izidalwa zakhe ezikrelekrele zasezulwini, isipho senkululeko yokuzikhethela. Loo nto yamenza wahluka kwizilwanyana, kuba zona zisebenzisa uthuku. Nanku umzekelo wendlela uAdam awayisebenzisa kakuhle ngayo inkululeko yakhe yokuzikhethela. Izilwanyana zadalwa ngaphambi kokuba kudalwe umntu. Kodwa uYehova wayinika izibulo lakhe elingumntu inyhweba yokuzithiya amagama. UThixo “wazizisa emntwini ukuze abone ukuba wothini na ukuthiya ngasinye sazo.” Emva kokuba uAdam eye waqwalasela isilwanyana ngasinye waza wasithiya igama elisifaneleyo, uYehova akazange angenelele aze alutshintshe ukhetho awayelwenzile. Kunoko, “oko umntu awuthiye ngako, mphefumlo ngamnye ophilayo, yaba ligama lawo elo.”—Gen. 2:19.
8. UAdam wayisebenzisa kakubi njani inkululeko yokuzikhethela awayeyinikiwe, ibe ube yintoni umphumo?
8 Okulusizi kukuba, uAdam wanyuka nengalo, akanela ngumsebenzi awayewunikwe nguThixo wokuba alime yaye ajonge iparadesi eyayisemhlabeni. Wayenganelanga yinkululeko enkulu awayeyinikwe nguThixo xa wathi: “Qhamani, nande, niwuzalise umhlaba nize niwoyise, nibe nobukhosi kwiintlanzi . . . , nakwizidalwa eziphaphazelayo . . . , nakuzo zonke izidalwa eziphilayo . . . emhlabeni.” (Gen. 1:28) Kunoko, wakhetha ukuyitsiba imida awayeyisikelwe nguThixo ngokuthi atye isiqhamo esalelweyo. Ukusebenzisa kwakhe kakubi inkululeko yokuzikhethela kuye kwezisa intlungu yodwa kwinzala yakhe. (Roma 5:12) Ukwazi imiphumo yesigqibo esenziwa nguAdam kumele kusenze siyisebenzise kakuhle inkululeko esinayo yokuzikhethela kwaye singayitsibi imida esiyisikelwe nguYehova xa siyisebenzisa.
9. UYehova wabakhethisa ntoni abantu bakhe, amaSirayeli, ibe aphendula athini?
9 Inzala ka-Adam noEva izalwa ingafezekanga kwaye isifa ngenxa yabazali bayo abangazange bamamele. Kodwa, isenaso isipho senkululeko yokuzikhethela. Loo nto siyibona kwindlela uThixo awaqhubana ngayo namaSirayeli. UYehova wasebenzisa uMoses ukuze akhethise abantu phakathi kokulamkela nokungalamkeli ilungelo lokuba yinqobo yakhe. (Eks. 19:3-6) Bathini xa bephendula? Bazikhethela ngokwabo ukuphila ngemiqathango ebekelwe abantu ababizwa ngegama likaThixo, baza ngamxhelo mnye bathi: “Konke akuthethileyo uYehova sikulungele ukukwenza.” (Eks. 19:8) Okubuhlungu kukuba, ethubeni olu hlanga lwayisebenzisa kakubi inkululeko yalo yokuzikhethala lwaza alwasigcina eso sithembiso. Masifunde ke kulo mzekelo usilumkisayo size sisixabise isipho senkululeko yokuzikhethela ngokunamathela kuYehova nangokuzithobela izinto afuna sizenze.—1 Kor. 10:11.
10. Yiyiphi imizekelo engqina ukuba umntu ongafezekanga angakwazi ukuyisebenzisa inkululeko yakhe yokuzikhethela ngendlela emzukisayo uThixo? (Jonga umfanekiso osekuqaleni.)
10 KumaHebhere isahluko 11, kukho amagama abakhonzi bakaThixo abayi-16 abakhetha ukusebenzisa inkululeko yabo yokuzikhethela, kodwa abayitsiba imida ababeyibekelwe nguYehova. Ngenxa yoko, basikelelwa ngentabalala kwaye baqinisekile ngekamva labo. Ngokomzekelo, uNowa owayenokholo olomeleleyo wakhetha ukuyithobela imiyalelo kaThixo yokuba akhe umkhombe ukuze kusinde intsapho yakhe nezizukulwana ezaziya kulandela. (Heb. 11:7) UAbraham noSara nabo bamthobela bengaqhutywa mntu uThixo xa wayebakhokelela kwilizwe lesithembiso. Kwanasemva kolo hambo lude, lalisekho ithuba “lokubuyela” kwisixeko esasifumile saseUre. Kodwa amehlo abo okholo ayethe ntsho ‘kwinzaliseko yezithembiso’ zikaThixo; “bazabalazela indawo elunge ngakumbi.” (Heb. 11:8, 13, 15, 16) UMoses wabushiya ngasemva ubutyebi baseYiputa, “enyula ukuphathwa kabuhlungu kunye nabantu bakaThixo kunokuziyolisa ngesono okwexeshana.” (Heb. 11:24-26) Ngamana nathi singanokholo olufana nolwaba bantu bamandulo ngokuthi sisixabise isipho senkululeko yokuzikhethela kwaye sisisebenzisele ukwenza ukuthanda kukaThixo.
11. (a) Yiyiphi enye yeentsikelelo zokuba nenkululeko yokuzikhethela? (b) Yintoni ekwenza usebenzise inkululeko yakho yokuzikhethela ngendlela efanelekileyo?
11 Kunokuba lula kona ukucela umntu asenzele izigqibo, kodwa ke siya kuphoswa kukusebenzisa le ntsikelelo yenkululeko yokuzikhethela xa sisenjenjalo. Ichazwe kakuhle kwiDuteronomi 30:19, 20. (Yifunde.) Ivesi 19 ichaza izinto uThixo awathi amaSirayeli mawakhethe phakathi kwazo. Kwivesi 20 sifunda ukuba uYehova wawanika ithuba lokuba amtyhilele okusezintliziyweni zawo. Nathi ke sinako ukukhetha ukunqula uYehova. Eyona nto ifanele isiqhubele ekusebenziseni esi sipho senkululeko yokuzikhethela esisiphiwe nguThixo kukubonisa ukuba siyamthanda, siyambeka kwaye siyamzukisa!
KUPHEPHE UKUYISEBENZISA KAKUBI
12. Yintoni esingafanele siyenze ngesipho senkululeko yokuzikhethela?
12 Masithi upha umhlobo wakho isipho esibizayo. Ubuya kudana ube manzi ukuba ubunokufumanisa ukuba uye wasiphosa emgqomeni okanye wada wasisebenzisa ukuze onzakalise omnye umntu! Ngoku khawucinge ngendlela uYehova amele ukuba uziva ngayo xa ebukele abantu abaninzi beyisebenzisa kakubi inkululeko yokwenza ukhetho de bonzakalise abanye abantu. Yayinyanisile iBhayibhile xa yathi kule “mihla yokugqibela” kuza kubakho abantu “abangenambulelo.” (2 Tim. 3:1, 2) Singaze sisisebenzise kakubi okanye sisithathe njengento engenamsebenzi esi sipho sixabisekileyo sisiphiwe nguYehova. Kodwa ke, singenza njani ukuze singasisebenzisi kakubi isipho senkululeko yokuzikhethela?
13. Yiyiphi enye indlela esinokukuphepha ngayo ukusebenzisa kakubi inkululeko esinayo njengamaKristu?
13 Sonke sinenkululeko yokuzikhethela abantu esibutha nabo, indlela yokunxiba nokuzilungisa, nezinto esizonwabisa ngazo. Noko ke, ingenzeka into yokuba inkululeko yethu ibe “njengesigqubuthelo sobubi” xa sisiba ngamakhoboka enkanuko yethu yenyama okanye ukuba silandela imikhwa neendlela ezonyanyekayo zeli hlabathi. (Funda eyoku-1 kaPetros 2:16.) Kunokuba sisebenzise inkululeko yethu ukuze ‘sivulele inyama ithuba,’ kufuneka sizimisele ukwenza ukhetho oluya kusinceda sithobele la mazwi athi: “Zonke izinto zenzeleni uzuko lukaThixo.”
14. Ukukholosa ngoYehova kudibana njani nokusebenzisa kwethu inkululeko yokuzikhethela?
14 Enye indlela yokusibeka esweni isipho senkululeko yokuzikhethela kukumthemba uYehova nokumvumela ukuba asikhokele kwaye singayitsibi imida ekhuselayo asisikele yona. Nguye yedwa ‘osifundisa okuyingenelo kuthi, nosibangela sinyathele endleleni esifanele sihambe ngayo.’ (Isa. 48:17) Simele sivume ukuba anyanisile amazwi aphefumlelweyo athi: “Ayikho semntwini wasemhlabeni indlela yakhe. Asikokomntu ohambayo ukwalathisa inyathelo lakhe.” (Yer. 10:23) Ngamana singangaze singene kumgibe wokukhetha ukuhamba ngesiyibonayo njengoAdam namaSirayeli awayevukela. Kunoko, ngamana ‘singakholosa ngoYehova ngayo yonke intliziyo yethu.’—IMize. 3:5.
UKUHLONELA INKULULEKO YOKUZIKHETHELA YABANYE ABANTU
15. Sifunda ntoni kumgaqo okumaGalati 6:5?
15 Omnye umda esiwusikelweyo kwinkululeko esiyinikiweyo kukuba simele silihlonele ilungelo labantu lokuzenzela izigqibo. Ngoba? Kaloku ekubeni sonke sinayo inkululeko yokuzikhethela, njengamaKristu asinakusoloko sisenza izigqibo ezifana twatse. Kunjalo nkqu nakwindlela esiziphatha nesinqula ngayo. Khumbula umgaqo ofumaneka kumaGalati 6:5. (Wafunde.) Xa siyamkela into yokuba umKristu ngamnye umele ‘athwale owakhe umthwalo,’ siya kulihlonela ilungelo labanye abantu lokuzikhethela.
16, 17. (a) Kwakutheni ukuze inkululeko yokuzikhethela ibe yingxaki eKorinte? (b) UPawulos wayilungisa njani loo ngxaki, ibe loo nto isifundisa ntoni ngamalungelo abazalwana bethu?
16 Nanku umzekelo oseBhayibhileni osibonisa isizathu sokuba simele siyihlonele inkululeko yabazalwana bethu yokuzenzela izigqibo kwimiba efuna izazela. AmaKristu aseKorinte ayengaboni ngasonye kumba wokutya inyama esenokuba yayiqale yabingelelwa kwizithixo yaza kamva yathengiswa emarikeni. Abanye babesithi: ‘Ekubeni isithixo singeyonto, ingatyiwa ngezazela ezikhululekileyo le nyama.’ Kodwa abanye ababekhe banqula ezo zithixo babevakalelwa kukuba ukutya loo nyama kwakufana nokunqula ezo zithixo. (1 Kor. 8:4, 7) Le ngxaki yayisele ifuna ukuliqhekeza ibandla. UPawulos wawanceda njani amaKristu aseKorinte ukuba ayijonge ngendlela uThixo ayijonga ngayo le nto?
17 UPawulos waqala ngokuwakhumbuza ukuba yayingekokutya okwakuwenza asondele kuThixo. (1 Kor. 8:8) Emva koko wawalumkisa ukuba angavumeli elo “gunya” lokuzikhethela libe “sisikhubekiso kwabo babuthathaka.” (1 Kor. 8:9) Kamva, wayalela abo babenezazela ezingqongqo ukuba bangabagwebi abantu ababekhetha ukuyitya loo nyama. (1 Kor. 10:25, 29, 30) Ngoko, mKristu ngamnye wayemele azimele ngenkqay’ elangeni xa esenza esi sigqibo sibalulekileyo sinento yokwenza nonqulo. Ngaba nathi asifanele silihlonele ke ilungelo labazalwana bethu lokuzenzela izigqibo kwizinto ezingabalulekanga kangako?
18. Uza kubonisa njani wena ukuba uyasixabisa isipho senkululeko yokuzikhethela?
18 UYehova usiphe isipho senkululeko yokuzikhethela, ibe sihamba nenkululeko yenene. (2 Kor. 3:17) Sisixabisile esi sipho kuba sisenza sikwazi ukwenza izigqibo ezibonisa indlela esimthanda ngayo uYehova. Ngamana singaqhubeka simbulela uThixo ngesi sipho ngokusisebenzisa ngendlela emzukisayo nangokuhlonela indlela abanye abantu abakhetha ukusisebenzisa ngayo.


text:
INQAKU ELINGUMXHOLO
Indlela Yokusebenzisa Ixesha Lakho Ngobulumko
“Ukuba ixesha belivuma!” Kukangaphi usitsho? Sonke ixesha liyasishiya, kuba enoba unemali okanye ulihlwempu, ixesha alikho. Ngaphezu koko, asinakukwazi ukulandisa ixesha enoba sinemali okanye asinayo. Xa lihambile, lihambe umphelo. ngoko ke, kububulumko ukulisebenzisa kakuhle ixesha esinalo. Njani? Nanga amacebiso amane aye anceda abantu abaninzi bakwazi ukulisebenzisa kakuhle ixesha labo.
Icebiso 1: Lungiselela Kwangethuba
Zazi izinto eziza kuqala. Icebiso leBhayibhile lithi: ‘Qiniseka ngezinto ezibaluleke ngakumbi.’ (Filipi 1:10) Bhala izinto oza kuzenza, izinto ezibalulekileyo okanye ezingxamisekileyo, ukhumbule ukuba izinto ezibonakala zibalulekile, njengokupheka, akuthethi kuthi zingxamisekile. Ibe noko kubonakala kungxamisekile, njengokubukela inkqubo oyithandayo ye-TV, akuthethi kuthi kubalulekile. *
Ceba kwangaphambili. INtshumayeli 10:10 ithi: “Ukuba isixhobo sentsimbi [okanye izembe] siba buthuntu yaye uthile akalulolanga uhlangothi lwaso, ngoko uya kuwabhokoxa amandla akhe. Ngoko ubulumko obusetyenziselwa impumelelo buyingenelo.” Lilonke, lola izembe lakho, nto leyo ethetha ukuba umele ucebe kwangaphambili ukuze ulisebenzise kakuhle ixesha lakho. Izinto ezingenamsebenzi nezinokutya ixesha usenokuziyeka okanye uzenze ngelinye ixesha. Ukuba ufumanisa ukuba unexesha elisashiyekileyo emva komsebenzi obuwenza, lisebenzise kwenye into obuza kuyenza kamva. Xa uceba kwangaphambili, utsho ukwazi ukwenza izinto ezininzi, njengendoda elumkileyo eye yalola izembe layo kwangaphambili.
Phila ubomi obulula. Ziyeke izinto ezingabalulekanga ezinokuchitha ixesha lakho. Ukwenza izinto ezininzi kunokukwenza udinwe uze ungonwabi.
Icebiso 2: Zilumkele Izinto Ezikutyela Ixesha
Ukubekel’ amangomso izinto nokungabi nazigqibo. “Olinda umoya akayi kuyihlwayela imbewu; nokhangela amafu akayi kuvuna.” (INtshumayeli 11:4) Lilonke, ukuzibekela amangomso izinto kutya ixesha kwaye kwenza nomsebenzi ungahambeli phambili. Umfama onokulinda ukuba imozulu ide ibe yile nto ayifunayo, unokuphetha engalimanga. Ngokufanayo, iimeko zobomi zinokubangela ukuba sibe ngabantu abangakwaziyo ukwenza izigqibo. Okanye sicinge ukuba simele kuqala sibe nalo lonke ulwazi neenkcukacha ngaphambi kokuba senze into ethile. Kakade ke, xa siza kwenza izigqibo ezibalulekileyo kufuneka senze uphando size sicinge kakuhle ngoko. IMizekeliso 14:15 ithi: “Onobuqili uyawaqwalasela amanyathelo akhe.” Inyaniso yeyokuba, xa sisenza izigqibo kuya kusoloko kukho izinto esingaqinisekanga ngazo.—INtshumayeli 11:6.
Ukusoloko ufuna izinto zihambe kakuhle kuphela. UYakobi 3:17 uthi: ‘Ubulumko obuvela kuThixo bunengqiqo.’ Kakade ke, intle into yokuba nomnqweno wokwenza izinto kakuhle! Kodwa ngamanye amaxesha sisenokuqiniseka kakhulu ngento esiyenzayo size sidane xa ingenzekanga ngendlela ebesifuna ngayo. Ngokomzekelo, xa ufunda olunye ulwimi umele uyilindele into yokuba ungabhuda, ibe unokufunda kwezo mpazamo. Kodwa umntu olindele ukuba izinto zihambe kakuhle ngalo lonke ixesha, unokucaphuka xa ebhuda ibe loo nto inokumenza angade alwazi olo lwimi. Ngoko ke, kufuneka sithozame xa sisenza izinto. IMizekeliso 11:2 ithi: “Bunabathozamileyo ubulumko.” Abantu abathozamileyo behlisa umoya ibe bayazihleka xa bephazama.
Icebiso 3: Yenza Izinto Ngexesha Lazo Nokwaziyo Ukuziphumeza
Yiba nexesha lokusebenza nelokuzonwabisa. “Kulunge ngakumbi ukuzalisa isandla ngokuphumla kunokuzalisa izandla zozibini ngomsebenzi onzima ngokusukelana nomoya.” (INtshumayeli 4:6) Abantu abasebenza ngokugqith’ emgceni badla ngokungayiboni imiphumo ‘yomsebenzi wabo onzima.’ Abanaxesha yaye basoloko bediniwe. Ukanti amavila wona akhetha ‘ukuzalisa izandla zawo zozibini’ ngokuphumla engenzi nto yaye echitha ixesha elibalulekileyo. IBhayibhile isibongoza ukuba silisebenzise kakuhle ixesha lethu: Sisebenze nzima yaye sikonwabele oko sikusebenzele nzima. Ukonwaba okunjalo ‘kusisipho sikaThixo.’—INtshumayeli 5:19.
Lala ngokwaneleyo. Umbhali weBhayibhile wathi: “Ndiya kungqengqa ndize ndilale ngoxolo.” (INdumiso 4:8) Abantu bamele balale malunga neeyure ezisibhozo ukuze umzimba uhlaziyeke. Ukulala ngokwaneleyo kubalulekile kuba kwenza ingqondo iphaphe, yaye oko kubangela nokuba ixesha ulisebenzise kakuhle. Kanti kona ukungalali ngokwaneleyo kubangela umntu enze iingozi, iimpazamo yaye akhawuleze ukucaphuka.
Ceba izinto onokukwazi ukuziphumeza. ‘Kulunge ngakumbi ukubona ngamehlo kunokusukelana nomoya.’ (INtshumayeli 6:9) Lilonke, umntu osisilumko akasukelani nomoya ngokuthi acebe izinto angenakukwazi ukuziphumeza. Yiloo nto engathatheki lula zizinto ezithengiswayo nokuthenga ngetyala. Kunoko, uyanela koko anokukwazi ukukufikelela—‘oko akubona ngamehlo.’
Icebiso 4: Zazi Izinto Ezibalulekileyo Kuwe
Kutheni ufanele uzazi? Xa uzazi izinto ezibalulekileyo ulisebenzisa ngokufanelekileyo ixesha lakho. Oko kubangela uzazi izinto eziza kuqala ebomini ibe ixesha akudlali ngalo, kunoko ulisebenzisa kakuhle ntsuku zonke. Ungazazi njani izinto ezibalulekileyo? Abantu abaninzi baye bancedwa bubulumko obuseBhayibhileni.—IMizekeliso 2:6, 7.
Uthando malube yeyona nto ibalulekileyo kuwe. Xa ethetha ngothando, amaKolose 3:14 athi, “lungumxokelelwane ogqibeleleyo womanyano.” Asinakukwazi ukonwaba xa singabathandi abanye, ingakumbi iintsapho zethu. Abo bathanda umsebenzi nobutyebi kunabantu, baye bangonwabi. Yiloo nto iBhayibhile iluchaza uthando njengeyona nto ibalulekileyo, kangangokuba ilukhankanya kaninzi.—1 Korinte 13:1-3; 1 Yohane 4:8.
Yiba nexesha lokufunda ngoThixo. UGeoff wayonwabile nomfazi wakhe, benabantwana ababini abathandekayo, nabahlobo, ibe wayesenza umsebenzi awuthandayo wokuqhuba iambulensi. Kodwa umsebenzi wakhe wawumenza asoloko ebona abantu abasentlungwini okanye abafileyo. Wazibuza lo mbuzo, “Yindlela ebekumele ukuba siphila ngayo le?” Ngenye imini wafunda incwadi ethetha ngeBhayibhile epapashwe ngamaNgqina kaYehova waza waphenduleka umbuzo wakhe.
UGeoff wabalisela intsapho yakhe ngoko akufundileyo, ibe nayo yaba nomdla. Le ntsapho yaqalisa ukufunda iBhayibhile eyathi yayinceda yonwaba ngakumbi yaze yakwazi ukulisebenzisa kakuhle ixesha layo. Kwakhona iBhayibhile iyincede le ntsapho yanethemba lobomi obungunaphakade kwihlabathi elingenakufa nantlungu.—ISityhilelo 21:3, 4.
Ibali likaGeoff lisikhumbuza amazwi kaYesu Kristu athi: “Banoyolo abo bayiphapheleyo intswelo yabo yokomoya.” (Mateyu 5:3) Kutheni ungakhe uchithe ixesha lakho elincinane ukuze ufunde ngoThixo? Ayikho into eyogqitha leyo, kuba iya kukunceda ulisebenzise ngobulumko ixesha lakho ubomi bakho bonke.
^ isiqe. 5 Funda inqaku elithi “Iindlela Ezingama-20 Zokuzenzela Ixesha Elingakumbi” kuVukani! ka-Aprili 2010.
“Izinto asizibhatali ngemali. Sizibhatala ngexesha.”—What to Do Between Birth and Death


text:
UBUTYEBI OBUPHUMA ELIZWINI LIKATHIXO | ISAYA 34-37
UHezekiya Wavuzwa Ngokholo Lwakhe
UKumkani uSenaribhe waseAsiriya wathumela uRabheshake eYerusalem ukuze agunyazise esi sixeko ukuba sinikezele. Ama-Asiriya aba neengxoxo ezahlukeneyo ngelizama ukutyhafisa amaYuda ukuze anikezele kungaliwanga.
Ukuzahlula. IYiputa ayizi kukunceda kangako.—Isa 36:6
Ukuthandabuza. UYehova akazukulwela kuba akakholiswa nguwe.—Isa 36:7, 10
Ukoyikisa. Akunakumelana nomkhosi omkhulu wama-Asiriya. —Isa 36:8, 9
Isilingo. Xa unikezela kwiAsiriya uza kuphila ubomi obumnandi.—Isa 36:16, 17
UHezekiya wayenokholo olungagungqiyo kuYehova
Wenza konke okusemandleni akhe elungiselela xa isixeko sizokuhlaselwa
Wathandaza kuYehova ecela ukuhlangulwa waza wakhuthaza abantu ukuba benze okufanayo
Wavuzwa ngenxa yokholo lwakhe xa uYehova wathumela ingelosi yakhe, yaza yabulala umkhosi wama-Asiriya oyi-185 000 ngobusuku obunye


text:
UBOMI BAMAKRISTU NOMSEBENZI WOKUSHUMAYELA–INCWADI YENTLANGANISO JULAYI 2016
Iintshayelelo Onokuzisebenzisa
Amacebiso okusebenzisa IMboniselo nencwadana ethi, Iindaba Ezilungileyo Ezivela KuThixo! Sebenzisa imizekelo ukuze uzenzele eyakho intshayelelo.
UBUTYEBI OBUPHUMA ELIZWINI LIKATHIXO
Dumisa UYehova, Umphulaphuli Womthandazo
Kutheni kufanelekile ukuba xa usenza izithembiso kuYehova uthandaze? Ungabonisa njani ukuba uyamthemba uYehova kwimithandazo yakho? (INdumiso 61-65)
INDLELA YOKUPHILA YAMAKRISTU
Ukugcina Ubomi Bethu Bulula Kusinceda Sidumise UThixo
Ukuphila ubomi obulula kungakuvulela waphi amathuba? Ungayixelisa njani indlela kaYesu yokuphila?
UBUTYEBI OBUPHUMA ELIZWINI LIKATHIXO
Abantu BakaYehova Banenzondelelo Ngonqulo Lokwenene
Yintoni esinokuyifunda kwinzondelelo kaDavide ngoThixo? Yintoni ebaqhubela kuyo abantu bakaYehova inzondelelo ngonqulo lokwenene? (INdumiso 69-72)
INDLELA YOKUPHILA YAMAKRISTU
Khawuzame Nje Unyaka Ube Mnye
Ubomi obanelisayo neentsikelelo ezininzi ziza kufunyanwa ngabo bakulungeleyo ukuzama.
INDLELA YOKUPHILA YAMAKRISTU
Ucwangciso Loovulindlela Abathe Ngxi
Uya kumangaliswa wakufumanisa ukuba unganguye uvulindlela othe ngxi enoba awunaxesha namamandla angako.
UBUTYEBI OBUPHUMA ELIZWINI LIKATHIXO
Khumbula Imisebenzi KaYehova
Imisebenzi kaYehova iquka ntoni? Ukucamngca ngayo kunokusinceda njani? (INdumiso 74-78)
UBUTYEBI OBUPHUMA ELIZWINI LIKATHIXO
Ngubani Oyena Mntu Ubalulekileyo Ebomini Bakho?
Umqambi weNdumiso 83 wabonisa ukuba uYehova uThixo wayengoyena Mntu ubalulekileyo ebomini bakhe. Singabubonisa njani ubunyaniso boko ebomini bethu?